
AWEMAINTA ta rindi honor awe na 
tur hende muhe riba e dia special aki,  
ya cu Aruba por ta un isla chikito pero 
ta conta cu Hendenan Muhe balente y 
cu caracter, pa para pa loke nan ta kere 
aden. 


Un di  e personanan aki ta e CEO di ATA, 
Ronella Croes kende  hunto cu su depar- 
tamento di Aruba Tourism Authority, a 
pone man na obra y a bolter un situacion 
caminda tur hotel tabata cera durante 
di pandemia pa un situacion caminda e 
discusion awor ta riba e hecho cu tin 
demasiado camber di hotel. 


Su empeño, su dedicacion y sigur su 
determinacion, a percura pa Aruba bira 
e isla den Caribe cu mas rapido a recu- 
pera di e crisis di covid y awe ta na su 
luga pa menciona su persona como 
un di e tantisimo damanan, kendenan 
ta  simbolo di e desaroyo cu e isla aki a 
conoce ultimo cuater aña. 


Pabien na 
tur hende muhe 
riba nan dia!! 


DIA DI HENDE MUHE 


RONELLA CROES SIMBOLO DI 
DEDICACION Y DETERMINACION 


CRISIS DI DESPERDICIO 
TA BAYENDO 
FOR DI CONTROL 


PROME MINISTER TA 
REGRESA SIN SOLUCION 


VAN HUFFELEN A FIHA POSICION 
ESTILO “WE DONE TALKING” 


HEALTH LIFESTYLE 
CENTER A YEGA P’E 
COMUNIDAD PARIBA 

E 
problema cu a surgi for di luna di Januari di 2023 na mo- 
mento cu gobierno a dicidi di pone candal riba e porta 
di e dump na Parkietenbos, henter e proceso di maneho di 
desperdicio a bay totalmente for di man y hasta por bisa cu 
na e momentonan aki, tin un crisis grandi y cual ta bayendo 
for di control. 


No tin solucion na bista ya cu pueblo simplemente no tin sufi- 
ciente placa pa nan hiba nan desperdicio caminda Minister 
Ursell Arends kier pa hiba esakinan y e consecuencia di esaki 
ta cu den tur districto, den tur mondi aleha for di bista di 
hende, por topa cero di sushi cu ta ser tira na e sitionan aki. 


Ayera mes e departamento di Bureau City Inspector, a 
mustra cu el a haya informacion cu tin cantidad di sushi cu 
a ser deposita den e rooi di San Miguel na Noord y ora cu 
oficialnan di e departamento a bay controla e situacion, a 
bin haya e rooi yena cu desperdicio di tur tipo y mesora a 
bay over na piki esaki y haci e luga limpi. 


Sinembargo un tiki mas panort di e sitio aki, e mesun traha- 
donan a bin haya mas desperdicio tira den un pida mondi y 
esaki tambe BCI a piki esaki cual na tur, a yega henter un 
baki di pickup di e departamento cu a hiba e sushi aki pa nan 
luga caminda nan tin cu ser deposita. 


Bureau City Inspector ta haci un suplica riba comunidad 
pa haci uzo di app FIXI p asina informa e departamento na 
unda tin desperdicio tira pa nan bin busca esaki pero na 
mes momento tambe a haci un suplica pa no tira sushi den 
mondi of unda cu ta. 


E situacion ta sigui dificil caminda hasta por conclui cu e 
maneho di Minister di Medio Ambiente, Ursell Arends, no tin 
solucion na bista pa atende cu loke a bin ta pasando for di 
luna di Januari di 2023 na momento cu el a pone candal riba 
e porta di dump na Parkietenbos. 


Por ehempel e incapacidad di gobierno na no atende 
y soluciona e sushedad cu ta bula tur rond den dentro di 
Oranjestad, ta confirma e falta di maneho cu tin ya cu net 
den un periodo caminda tin miles y miles di bishitantenan 
cu ta yega Aruba pa medio di cruceronan, nan ta mira e 
sushedad inmenso aki ya cu e plan di Minister Geoffrey 
Wever pa drecha imagen di Oranjestad, ta mal pega for di 
algun tempo caba. 


Tin cayanan den Oranjestad caminda acumulacion di sushi di 
caya ta den un fase for di control mientras cu antes tabatin e 
asina yama “ploeg” nan cu tabata tene e luga aki limpi. 


Tambe den centro di Oranjestad por mira takinan di matanan 
manera palmita of mata di coco ta cay riba caminda ya cu no 
tin trahadonan cu ta encarga cu esakinan manera rumannan 
Bisslip a haci pa varios aña. 


E situacion ta serio y tanto Minister Arends como su gobi- 
erno, tin cu tuma na consideracion un forma pa limita e daño 
politico pa loke ta e fracaso di desperdicio aki!! 


Crisis di desperdicio ta bayendo for di control 

E 
reunion y lobbymento di Prome Minister Evelyn Wever Croes 
na Den Haag, a termina ayera caminda tin cu seña cu den su 
reunionnan cu parlamentarionan Hulandes y tambe cu Secretario 
di Estado demisionario Alexandera van Huffelen, no a brinda nin- 
gun salida pa gabinete Wever Croes II. 


E asunto di interes di 6.9% riba e refinanciamento di e debe di 
covid, ta sigui vigente y ta algo cu ya caba AWEMainta a mustra 
den su edicionnan di ultimo simannan ya cu siendo un gobierno 
na e momentonan aki demisionario, no por a spera un otro resul- 
tado. 


Hecho ta cu van Huffelen su confiansa den Prome Minister Wever 
Croes, ya no ta existi mas debi na varios desaroyo cu a tuma 
luga, mas ainda cu e lider di MEP a dirigi carta na miembronan 
di Eerste Kamer, cu contenido menos positivo pa e Secretario di 
Estado, loke a pone cu ta mas cu claro cu awor cu e ta practica- 
mente den su ultimo dianan den gobierno, lo no saca niun dede 
pa yuda e gobierno di Evely Wever Croes. 


Tur cos ta indica cu formacion di un gobierno di coalicion ta 


yegando su punto di culminacion caminda gobierno di Aruba 
lo tin inicia henter e proceso di e asunto di interes halto, cu e 
proximo Secretario di Estado cu lo ser nombra. 


Diamars ultimo durante di un conferencia di prensa di partido 
AVP, lider di e partido Mike Eman a señala cu durante di su bishita 
na Den Haag aña pasa den presencia di Wendrick Cicilia tambe 
di AVP, a presenta un proposicion pa gobierno Hulandes pone e 
placa cu Aruba ta paga pa e fiansa di covid, gobierno Hulandes 
pone esaki den un fondo pa inversion p’e isla. 


Sr Eman a mustra cu e presentacion di e vision aki, a cay den bon 
tera cerca hopi miembro di parlamento na Den Haag y ta mustra 
cu esey lo por of tin cu bira e rumbo nobo pa atende cu e asunto 
aki. 


Informacion ricibi for di Den Haag ayera ta mustra cu van Huffelen 
no kier a scucha ningun proposicion mas di e Prome Minister di 
Aruba y a tuma un posicion estilo “we done talking” ya cu na 
varios momento a acusa Premier Wever Croes di a troce e berdad 
y cu el a bay dia acuerdo cu e ley di RAft pa despues bira lomba 
totalmente pa esaki. 


Tur cos ta mustra cu por lo pronto Aruba lo sigui paga su debe 
cu interes halto mientras cu Corsou y Sint Maarten ta paga un 
interes di 3.4% mirando cu den pasado nan a bay di acuerdo pa 
acepta un supervision financiero pa medio di un Rijkswet. 


Prome Minister ta regresa sin solucion 
Van Huffelen a fiha posicion 
estilo “we done talking” 


F 
or di tempo, hopi tempo, ya caba e posicion di e ser femenino 
den bida di tur hende aki na mundo, a wordo determina ya cu 
na momento cu Elizabeth a ricibi Mama Maria na su cas, e cria- 
tura den bariga di Elizabeth a move. 


Aki el a bisa Maria: “Bendiciona Bo ta denter di tur muhe y bendi- 
ciona ta e fruta di Bo bariga,” loke for di tempo di Hesus, e posi- 
cion di e hende muhe den bida di tur hende, a keda determina for 
di e momento ey. 


E no por ta otro, esta cu e ser femenino ta bendiciona pa Dios pa 
bira cargado di un bida nobo, mescos cu Maria tabata pa Hesus y 
ta dentro di e cuadro aki, e balor di e hende muhe ta haya su balor 
grandi den tur nos bida. For di chikito tur hende tin e imagen di 
su Mama, cu na momento cu nos bin riba e mundo aki, ta su cara 
nos a mira pa hopi tempo, na momento cu nos tin hamber, na 
momento cu nos a sinti malo y na momento di nos prome sonrisa. 


Cara di nos Mama nunca lo disparce for di nos memoria caminda 
e tabata figura principal den henter e proceso di formacion di nos 
tur como yiunan di e gran Muhenan aki y el a comparti alegria 
y lagrima cu nos pa añanan largo. El a sinta banda di cama ora 
nos tabata malo, a cana oranan largo cu e baby den su brasa, sin 


come si ta necesario ya cu e mucha cu el a trece na mundo, ta lo 
mas importante den su bida, e yiu tabata su luz di bida mescos 
cu Hesus a bira luz di nos tur. 


Siglonan a pasa bay pero e ser femenino aki, a wordo desprecia, 
a wordo golpia y a wordo margina, su derechonan como ser 
humano, a wordo elimina pa e hende homber, e mesun homber cu 
su Mama a dun’e bida. Awendia e hende muhe a bira mas dicidido 
den loke e kier haci cu su bida y mientras cu ainda tin demasiado 
hende muhe kendenan ta wordo maltrata y persigui ora cu nan 
dicidi cu ta basta di opresion, insulto y mal trato, e determinacion 
pa muhenan di awendia ta mucho mas fuerte compara cu antes. 


E damanan a dicidi di forma nan mes, specialisa den nan estudio, 
den nan preparacion pa asina nan por ta doño di nan decision, 
di con nan ta lanta nan yiunan y a limita nan dependencia di un 
mentalidad masculino cu ainda tin poco ta kere cu nan por sigui 
menosprecia e hende muhe. 


AWEMainta riba Dia di Hende Muhe, nos reconocimento p’e balor 
inmenso cu boso semper a hunga den nos existencia. 


Dios bendiciona Boso tur! 


Dia di Hende Muhe 


“Bendiciona Bo ta denter di tur Muhenan” 

D 
en un entrevista realisa pafo di Censo, lider di Partido di 
Pueblo Arubano AVP, mr. Mike Eman a splica di un ten- 
dencia preocupante den nos poblacion cu ta un crecemento 
espantoso den e cantidad di fayecimento na Aruba. E asi- 
na yama cifra di “oversterfte” ta alarmante, segun mr. Mike 
Eman. 


Riba su red social tambe Eman a comparti e cifranan aki. 
E ta papia di un cifra preocupante di perdida di nos sernan 
keri cu mester di un investigacion rapido. CBS ta indica cu na 
2022 tabata tin 879 fayecido na Aruba. CBS: “Compared to 
the pre-COVID period, 879 deaths represent thus an increase 
of 22.3 percent”. Esaki ta un aumento espantoso compara 
cu e añanan prome cu Covid (Pre-Covid). Eman ta relata e 
“oversterfte” na “uitgestelde zorg” durante COVID, na falta 
di atencion medico, stress y abandono den nos comunidad. 
E ta accentua cu e aumento espantoso aki mester wordo 
investiga. 


CBS ta mustra cu durante e periodo 2022 Aruba a registra 
un asina yama ‘oversterfte’, cu ta nifica un cantidad mas 
halto di fayecimento compara cu e periodo prome cu Covid. 
Ta trata di 22.3% mas cu e promedio di 719 morto pa aña. 
Mientras durante pandemia a registra casi 1000 morto, a 
spera cu pa 2022 y 2023, e cantidad lo a baha consider- 
ablemente; sinembargo esey no ta e caso 


Hulanda tambe a registra un oversterfte di 5% cual tabata 
suficiente pa gobierno y parlamento duna ordo pa haci un 
investigacion. Esaki a saca afo cu un factor ta: ‘uitgestelde 
behandeling’ cu ta relata na e posponemento di asistencia, 
testmento y tratamento medico door di pandemia. “A 
pospone hopi test y tratamento di curason y/of cancer y awo 
ta mira e resultado di esey,” asina Eman a declara, indicando 
cu tin otro factor cu e investigacion a señala y esey ta stress. 


E preocupacionnan aki ta afecta grandi y esunnan vulnerabel 
di un manera mas fuerte y tin un retraso pa haya asistencia 
for di specialista. “Esaki ta poniendo persona na peliger di 
perde nan bida y nos no ta compronde dicon den Cocolishi 
no a bati un alarma,” e lider di AVP a cuestiona. 


Atrobe Evelyn Wever-Croes ta di biahe cu no ta duna un 
resultado. Por ehempel, despues a reuni cu Hulanda, no 
tabatin ningun cambio pasobra, manera Secretario di 
Estado Alexandra van Huffelen a bisa, nan no ta confia den 
e palabra di nos prome minister. Mientras tanto, ta neglisha 
tema esencial, manera bida di hende y tur cos ta mustra 
cu e cifra di 2023 cu ta trahando riba dje awo, ta bayendo 


den mesun direccion, esta di un aumento den cantidad di 
fayecido. 


Eman: “Mi ta papia cu boticario cu ta conta mi con nan ta 
bay cas anochi sin por drumi pasobra nan ta haya recept 
for di pensionado pa cinco remedi, di cual unicamente dos 
ta cubri pa AZV y e otro tres nan mes tin cu paga p’e y hopi 
biaha nan no tin e placa pa bay cu ne. Y ta hustamente e otro 
remedinan ey ta necesario pa haci henter e tratamento efec- 
tivo of pa no tin efecto negativo pa e pashent.” 


“Aruba ta pasando momento dificil, di pobresa grandi, 
caminda hende ta fayeciendo, mientras cu parlamento ta di 
biahe.” Eman a bisa cu Cocolishi no a wordo traha pa minister 
sconde den dje. Hasta calco ta sali for di su cocolishi pa mira 
rond kico ta pasando, pero nan ta cera y scondi pa pueblo 
den cocolishi y no ta duna cara. AVP ta esun cu a propone un 
presupuesto alternativo pa evita di corta den cuido medico, 
pero ta coalicion di MEP-RAIZ a vota contra dje. 


AVP a construi un hospital nobo pa revitalisa cuido medico y 
traha espacio pa mas specialista bin, sinembargo e maneho 
actual di persecucion politico, a pone hopi specialista opta 
pa bay traha na otro isla y esey ta e manera con Gabinete 
Wever-Croes I y II no solamente ta hortando futuro di Aruba, 
pero tambe e salud di su hendenan. 


Lider di AVP, mr. Mike Eman ta preocupa cu: 


Crecemento espantoso den cifra di fayecimento na Aruba 

A.T.A. ta Reconoce Hans Gesk durante Feria di ITB na Berlin 


‘Un aliado fuerte di KLM pa Aruba pa mas cu dos decada den e mercado Aleman’ 
A 
ruba Tourism Authority (A.T.A.) ta orguy- 
oso di reconoce e contribucion y sosten 
excepcional di Hans Gesk, Manager Leisure 
Sales di Alemania na Air France – KLM duran- 
te dos decada. A.T.A. a tuma un momento pa 
expresa gratitud y aprecio durante un recep- 
cion special na e booth di Aruba durante feria 
di ITB Berlin. 


E trayectoria di Hans Gesk ta di mas cu binti 
aña cu KLM caminda cu e a demostra compro- 
miso fuerte pa promove Aruba como un destino 
di biahe destaca entre turistanan Aleman. 


Desde su inicio cu A.T.A. Europa na 2001, 
Gesk a hunga un papel vital den facilita bishita 
di prensa, bishita di ‘familiarization trips’ pa 
agentenan di biahe, y varios activacion di 
mercadeo, demostrando su cariño autentico y 
sosten pa e Isla Felis. 


Aunke cu Hans Gesk ta conta cu varios destina- 
cion bou di su responsabilidad, Hans semper 
a priorisa Aruba, participando den conferenci- 
anan manera “Aruba Meets Europe”, y a hasta 
cumpra un time-share riba e isla. 


E aña aki ta marca su ultimo participacion na 
ITB Berlin mientras e ta prepara pa bah acu 
pensioen, haciendo e tributo di A.T.A. aun na 
su luga. 


Reconociendo 
su 
servicio 
sobresaliente, 
A.T.A. a otorga Hans Gesk e titulo simbolico 
di Embahador Honorario, acompaña pa un 
bunita pieza di Murano Lava Glass di Aruba 
den color blauw di KLM. 


Expresando su gratitud y sorpresa, Hans Gesk 
tabata visiblemente emociona p’e gesto di 
A.T.A., reflehando e aprecio profundo pa su 
contribucion na industria di turismo di Aruba. 


A.T.A. ta extende un danki sincero na Hans 
Gesk pa su dedicacion y ta desea pa un 
pensioen yena di goso y trankilidad. 
Su legado como un berdadero embahador di 
Aruba lo keda como un ehempel y inspiracion 
na un y tur. 

D 
iahuebs mainta Minister Dangui Oduber a bishita MFA Sa- 
vaneta hunto cu miembronan di Healthy Lifestyle Center pa 
wak e espacionan di e oficina cu tin disponibel. Esaki ta p’e uzo 
di HLC brinda su servicionan n’e comunidad pariba di brug y asi- 
na aumenta e accesibilidad. 
Healthy Lifestyle Center a inicia oficialmente dia 23 di februari 
2023. 


E meta principal di HLC ta pa brinda e pueblo di Aruba e guia 
profesional pa cu nan nutricion y movecion, specialmente esnan 
na riesgo pa haya complicacion di salud, door di hiba un bida no 
saludabel. E meta ta pa guia e participante pa adapta su bida pa 
uno mas saludabel. 
Den un aña HLC a logra di tin 300 cliente cu nan a yuda y guia pa 
hiba un bida mas saludabel. P’e aña aki e meta ta pa yega 600 
cliente. 


Minister Dangui Oduber ta contento di anuncia cu e comunidad 
pariba di brug tambe lo haya su mesun centro. Pronto lo anuncia 
ki dia e oficina lo habri su portanan y tambe e orarionan. 
Keda pendiente. Hunto nos lo bay logra tin un comunidad mas 
saludabel. 


Health Lifestyle Center a yega p’e comunidad pariba 

D 
ia 8 di Maart ta un momento pa refleha riba e 
rol vital y influencia positivo di hende muhe den 


nos comunidadnan, economia, y sociedad en gen- 
eral. Dia Internacional di Hende Muhe ta un ocasion 
pa reconoce y aplaudi e logronan, lucha, y potencial 
inspirador di hende muhe den tur skina di mundo. 
E ta un momento pa promove igualdad di genero, 


conmemorando e exito y e esfuersonan di e hende 
muhenan den pasado, presente, y futuro. 
E historia tras Dia Internacional di Hende Muhe ta 
biba di heroismo y tenacidad di e hende muhe cu a 


lucha pa nan derechonan y nan oportunidadnan. E 
fecha ta recorda e protestanan di e hende muhenan 
na 1908 na New York, unda e hende muhenan labor- 
ista a protesta contra nan mal condicionnan di 
trabou y pa nan derecho di vota. E lucha aki a keda 
formalisa mas ainda na 1910 durante e Conferencia 


Internacional di Hende Muhe na Copenhagen, unda 


Dia Internacional di Muhe: 


Celebrando e potencial y e 
logronan di e Hende Muhe 


un delegacion di hende muhe, incluyendo Clara Zetkin y Rosa Luxemburg, a 
propone reestablecemento di un dia internacional di hende muhe. 


Desde e prome Dia Internacional di Hende Muhe na 1911, e movemento pa 
igualdad di genero a tuma forma y bira un punto di enfoke riba e necesidad pa 
oportunidad igual pa hende muhe y hende homber. Aunke tin avance grandi 
den e lucha pa igualdad di genero, ainda tin reto serio pa enfrenta. Desigualdad 


den salario, abuso sexual, limitacion di oportunidad, y otro forma di discrim- 
inacion ta persisti, poniendo enfasis riba e importancia di sigui lucha pa un 
futuro mas husto y inclusivo. 


Un aspecto fundamental di Dia Internacional di Hende Muhe t’e potencial 
di hende muhe den economia. E ta un momento pa refleha riba e contribu- 


cionnan incalculabel di hende muhe den mundo. di trabou, for di empresario y 
profesional te na nan rol vital den cuido di famia y comunidad. Aunke avance 


ta wordo haci, ainda tin hopi trabou pa haci pa promove oportunidad igual pa 
hende muhe den tur sector di economia. 


Ademas di esaki, Dia Internacional di Hende Muhe ta un ocasion pa aplaudi e 
influencia y inspiracion cu hende muhe ta brinda den mundo di cultura, arte, 
politico, y comunidad. Hende muhe ta lidera movemento, ta yuda forma polit- 
ical y legislacion, ta influencia experimento creativo y artistico, y ta traha 


hunto pa forma un futuro mas briyante pa tur. 


Pa celebra e Dia Internacional di Hende Muhe, ta importante pa no solamente 


aplaudi e logronan di e hende muhenan, sino tambe pa sigui lucha pa igualdad 
di genero y oportunidad igual pa tur persona, sin importa nan genero. Ta vital 
pa promove un cultura di respet, inclusion, y oportunidad pa tur hende muhe, 
manera tambe pa reconoce e papel vital di hende homber. den e lucha pa 
igualdad di genero. 


Concluyendo, Dia Internacional di Hende Muhe ta un momento pa refleha riba 
e potencial y logro di hende muhe den nos mundo y pa honra nan lucha pa 
igualdad, husticia, y oportunidad igual pa tur. E ta un recordatorio di e impor- 
tancia di sigui lucha pa un futuro mas inclusivo y husto pa tur hende, unda tur 


hende muhe por prospera y briya den nan propio derecho. 


Diabierna, 8 Maart 2024 
AWEMainta 
SUCESO 
9 


D 
iamars anochi pasa di 9’or y 45, a tuma luga un accidente riba 
e caminda di Sero Blanco, hopi cerca di e crusada di EPI, ca- 
minda un auto, no identifica a topa cu un pal’i luz, kibrando esaki 
na mita. Despues di esey el a somenta dje sitio. E palo en cues- 
tion tabata literalmente flota riba caminda, mustrando e seriedad 
di e daño. 


Esaki a haci cu coriente a bay den e bario, cu mester a notifica 
NV Elmar inmediatamente, cu a yega di biaha y cuminsa traha 
p’asina resolve e situacion pa reestablece coriente den e area. Tin 
di remarca cu un palo di luz asina tin su costo halo cu ne y esey ta 
cay den scochi di e conductor, cu a causa e daño aki. Pio ainda si 
pa su via, coriente a bay. 


Costo di un palo di luz asina, ta costa den dies di miles y sigur 
esey no lo ta algo alentador p’e chauffeur. Pa NV Elmar sigur esaki 
ta un setback y tambe un cast gigantesco, pasobra atrobe mester 
saca henter e palo di luz y pone uno nobo prome cu pone coriente 
bek den e bario. 


Ta di spera cu por haya e chauffeur iresponsabel aki pronto, 
p’asina e duna cuenta di su actonan y tambe floha e cartera pa 
paga p’e daño cu el a comete. 


Auto ta dal contra pal’i luz y despues ta baha na catuna lagando daño atras 

E 
submarine Blauw di Pos Chiquito S.V. Unistars ta logra 
su tercer victoria sigui den copa honor plata ora cu dia- 
mars ultimo nan ta gana e benjamin nan di Santa Cruz, At- 
lantico Deportivo. Dos team cu diferente meta. 


Unistars buscando e liderato y Altantico buscando su prome 
punto nan. Un wega cu a cuminsa bastante pareu pero cu un 
Unistars dominando e wega pero sin por haya e caminda pa 
net. Ta apenas na di 36 minuut cu Albert Francis “Killer” ta 
score e prome gol di e wega pa duna Unistars e bentaha di 
1-0 cual score e prome tempo ta termina. Den di dos tempo 
Unistars ta haci varios cambio cu ta trece resultado rapido. 


Na di 47 minuut Randolph Werleman ta haci e wega 2-0. Ta 
manera porta di cushina a habri y gol nan a cuminsa cay 
tras di otro. Margin Kock ta score na di 55 y 68 minuut pa 
haci e wega 4-0. Despues di esey ta Danny St. Jago y Camilo 
Sanchez ta tuma over y ta score 2 gol cada uno pa cera e 
score na 8-0. 
E victoria aki ta duna e submarino blauw un total di 9 punto 
y ta lider di e grupo 2, miho conoci como “el grupo de la 
muerte.” Esaki t’e grupo mas fuerte den e copa honor plata 
caminda tambe tin como residente, e Hulk nan di Noord 
Bubali, e indian nan di SV Caquetio, e Cayman nan di Rooi 
Afo, y e muchanan di sabana liber SC United. Den Copa Plata 
ta tur wega ta un final y e unico caminda pa division di honor 
yama GANA. 


E submarino blauw di Pos Chiquito ta coriendo tras di un 
soño di aña 1988 cu e la ser funda y esey ta hunga den e 
division mas halto di nos futbol local. Dos aña pasa nan casi 
logra e meta aki pero ta cay den final contra e Furioso nan di 
Santa Fe den un tercer wega decisivo. Den e prome edicion 
di copa plata Unistars no ta logra drenta den e prome tres 
nan y ta caba e campeonato cu curason kibra. 


E aña aki e submarino blauw a bin dicidi y den e transfer 
window di januari ta agrega Albert Frances y Judah Gumbs 
na nan linea ofensivo y tambe Kayden Dirksz. Sigur esaki 
tawata un boost p’e team di Pos Chiquito pero ta Margin 
Kock ta esun cu ta cargando e team riba su lomba cu gol 
nan importante. Unistars ta conta riba cu Margin Kock por 
sigui riba e bon nivel cu e ta. Di otro banda E benjamin nan 
di Santa Cruz, Atlantico Deportivo ta haciendo su debut den 
e copa Honor Plata y te ainda no conoce un victoria pero cu 


ta conta cu un mix di hubentud y veterano. Apesar cu ta na 
ultimo lugar, Atlantico Deportivo ta un team cu bo no por 
balota y por bin daña bo fiesta pa bo. E team di Atlantico 
ta mira accion atrobe diadomingo 10 di Maart pa 8or di 
anochi contra e Indian nan di Caquetio. 


Pa Atlantico keda na bida nan mester cuminsa piki punto. 
Unistars su siguiente wega ta contra e Caymannan di Rooi 
Afo dialuna awor 11 di Maart pa 7or di anochi. Cu un victoria 
e Submarino blauw lo por yega 12 punto y cu chens grandi 
di caba e prome buelta na prome luga. 


Rooi afo ta un team conoci pa duna bataya, e pregunta ta si 
e Caymannan ta bin pa come of pa wordo traha na tas. Un 
invitacion ta bay n’e fanaticada di Unistars y e bario di Pos 
Chiquito pa yega compleho deportivo Frans Figaroa dialuna 
awor. E soño di hunga den Division di honor por ser logra 
e aña aki, pero ta pidi tur e fanaticonan pa acudi y apoya 
dialuna awor pasobra cada wega ta un final. 


D E P O R T E 


Futbol Copa Honor Plata 


Unistars ta gana Atlantico y ta cuminsa soño cu oro 

I 
nscripcion pa Torneo Himno y Bandera di Bo- 
las Criollas na Papaya Ranch a cera cu un re- 
cord di participacion di 65 ekipo. Tin un total di 
52 ekipo den categoria adulto y 13 ekipo den 
categoria di mucha. Tin 28 ekipo di cabayero, 24 
ekipo di damas, 6 ekipo di hubenil y 7 ekipo di 
infantil. Lo tin bataya fuerte sigur! 


Torneo Himno y Bandera di Bolas Criollas lo 
tuma luga diadomingo 17 y dialuna 18 maart 
2024 na Papaya Ranch. Lo tin bar bon surti y 
cushina cu cuminda crioyo crioyo. 


Papaya Ranch ta avisa tur ekiponan pa train 
e siman venidero y pa pasa paga inscripcion 
y busca schedule dialuna 11 maart 2024 di 
7:00pm pa 9:00pm na Papaya Ranch. 


Torneo Himno y Bandera di Bolas Criollas cu participacion record! 

T 
a un berguensa cu Mike Eman, parlamentario di Pais 
Aruba, no por bisa pueblo unda e 916 miyon di presta- 
mo di Hulanda durante pandemia (Covid) a bay. 


Bo ta ripara cu den parlamento e no ta traha, sino e lo sa 
y no lo ta papia coy loco y crea sensacion. Ami lo sugeri 
Mike Eman  pa lesa su documento y leynan cu nos a haya 
of trata durante y despues di pandemia  y stop di hunga di 
kens. Pasobra echo ta cu e sa bon bon pero ta hunga poli- 
tikeria barata. Tristo pe ta, cu pueblo tambe sa, pasobra ta 
nan a haya Fase, pa mantene e trahado na pia di trabou. E 
doñonan di trabou a haya subsidio di salario, pa mantene 
nos companianan chikito y mediano habri. Nan doñonan a 
haya sosten financiero y sigur no menos importante cu e 
placa aki a maneha e pandemia y salud di nos hendenan. Ta 
con NOS por lubida? 


Mike Eman ta un tiki laat tambe pa awor kier bin bolter cos 
si di 2021 pa awor e tabata den silencio, cobrando salario 
di parlamentario sin traha y sporadicamente a sali duna 
un rueda di prensa. Ta con Mike Eman por tin su isla y nos 
hendenan na pecho? Ban ta serio! Y pueblo no mester kere 
ami. Tur hende por bay scucha kico Gerlien Croes, ora e la 
sali di AVP,  a bisa, esta cu Mike no ta traha y ta e mester a 
represente semper y ehecuta e funcion di Lider di Fraccion 
di AVP. Anto esaki mientras ta Mike Eman ta cobra pa haci 
esaki: “Den e dos aña cu mi a fungi como lider di Fraccion 
di MEP nunca Mike Eman a asisti na un reunion caminda 


Lidernan di Fraccion ta reuni. Sin papia mes di su ausencia 
den reunionnan di comision y encuentro y reunionnan 
publico.”  


Hopi tristo e nivel di politica cu Mike Eman ta keda hiba y 
mas tristo ainda e echo cu e ta keda haci manera cu pueblo 
ta bobo. Un falta di seriedad total, banda di e echo cu  Mike 
Eman ta keda demostra cu e no por carga su responsabil- 
idad. 
Esaki no ta di awor, pero desde cu e tabata prome minister 
di e pais aki.  Un cos ta sigur, Mike Eman a demostra un 
Liderazgo di crea DEBE y problema social!  E ta tremendo 
den gasta hasta loke nos no tin! Un berdadero experto den 
realisa  proyecto sin indica con e ta bay paga nan! Pero ta 
facil pa laga e next gobierno saca nan som y busca solucion, 
y laga pueblo paga cu orguyo. 


A 
VP ta den un decadencia total. Ta yama un rueda di pren- 
sa pa papia un touw di disparate sin ningun argumen- 
tacion. Te dia di awe Lider di AVP no por saca cara y acepta 
e echo cu mientras e tabata riba un ego tripping buscando 
elogio pa su vision berde, un minister tabata bende ontheff- 
ing perhudicando nos propio localnan buscando trabou y 
abusando di esnan cu a bin Aruba pa un miho porvenir. Sin 
papia mes di un otro minister cu tabata un “stempel ma- 
chine” y cu fiesta y negoshi di tereno. Awe nan tin curashi 
di papia di Friends and Family. Un bon ehempel di tira santo 
den wowo di pueblo. Sin papia mes cu e vision berde di Mike 
Eman tabata un ilusion y irealistico. Sin papia mes di e placa 
cu el a costa pueblo sin un dia a mira beneficio.  


Awe Mike Eman kier papia di “bolter cos” mientras te 


ainda su cabes ta bolter bou tera. Ainda den su partido y 
den su fraccion nan no a deal cu e avestruz y e asunto di 
a haci amigonan “stinkend rijk”.  Keto bay ta ataca jan en 
allemaal pa hustifica tur loke a sali na cla door di e caso Ibis 
y Avestruz. Mike Eman ta keda insinua y aparenta cu nada 
malo a tuma luga. Sin asumi responsabilidad of percura pa 
manda un señal cu loke a pasa ta inaceptabel.  


Awe e kier “bolter cos”, sugeri manera cu e como prome 
minister si lo sa con pa atende cu Hulanda. Den e cabes 
gebolter ey el a lubida cu Aruba henter y Hulanda sa cu ora 
cos a bira cayente el a yama Hulandesnan pa “verkrachters” 
y na luga di subi avion bay negosha y para pa su pais, a scoge 
pa bay den welga di hamber bou palo dilanti Fort Zoutman. 
Realidad ta cu ni kico Mike Eman haci, e no por bolter nada! 


Parlamentario Shailiny Tromp-Lee: 


Mike Eman ta un berguensa como representante di pueblo 


Parlamentario Shailiny Tromp-Lee: 


Ta con Mike Eman y AVP kier bay bolter cos, si nan mes ta cabes den santo 

R 
ecientemente mi a tuma nota di un articulo den cual AVP 
kier apropia di logronan di Gabinete Wever-Croes-II. 
Parce cu kico cu bay bon aparentemente ta pa via di AVP. E 
mentalidad maligno di AVP, cu tin 7 aña pafo di gobierno, ta 
keda demostra un biaha mas a traves di su mentira y ma- 
nipulacionnan. Pa colmo awo su lider Mike Eman a sali tira 
insulto, mentira y kier menasa cu mester “bolter cos.” 


AVP kier apropia di turismo cu su logronan historico na 
2023 y 2024 
Na varios ocasion Arthur Dowers, Mervin Wyatt-Ras y Mike 
de Meza kier apropia di e logronan den turismo di e gabi- 
nete actual. Un gabinete cu mester a nabega a traves di e 
tormentanan mas catastrofico di nos pais. Na 2017 Horcan 
Mike Eman y de Meza a laga nos pais financieramente na 
werki cu un MEGAdebe. Apenas 3 aña despues ta yega 
pandemia COVID-19 pa devasta nos pais y henter mundo di 
un forma inespera! Nos conoce e storia. Apenas dos aña den 
e pandemia na 2022, ministernan di Gabinete Wever-Croes 
a tuma e curashi pa habri nos fronteranan bek pa turistanan 
cuminsa bin bek na nos isla. Ya pa 2023 practicamente tur 
luna recordnan financiero den turismo compara cu 2019 
tabata wordo registra. Kico AVP ta bisa? Ta nan a logr’e! Ma 
bon, con troci y desespera AVP por ta anto? 


AVP kier apropia di exploracion di gas y petroleo door di 
compania Armstrong 
Awo cu gobierno ta anuncia exploracionnan nobo di gas cu 
petroleo AVP ta lanta cabes atrobe cu esaki ta nan vision y 


proyecto. Gañamento formal! Compania Aruba di Petroleo 
(CAP) a wordo funda pa ex-prome minister di pais Aruba 
sr.Nelson O. Oduber pa atende cu exploracion di gas y 
petroleo! Asina ta, kende a bin cu e vision? Un AVP kibra 
y desespera? E unico exploracion cu AVP a yega di haci 
ta den e fondonan di RDA, for di cual miyones a desapa- 
rece pa friends and family segun rapport forensico di RDA! 
Ademas, ken por lubida e gran “exploracion” di un CITGO cu 
nunca a habri, cu nunca a produci nada, cu nunca a bay niun 
caminda, pero si a yena saco di AVP? 


AVP kier “Bolter Cos!” 
Recientemente nos por a scucha Mike Eman sali cu mester 
“bolter cos” pasobra gobierno ta parti placa pa “friends and 
family.” Tanto cu nan a gaba “CAft” na 2021 cu tabata saca 
rapport contra gobierno su maneho meymey di un pandemia 
catastrofico, pero awor cu CAft su rapportnan di 2022-2024 
ta uno positivo y ta declara cu gobierno ta cumpli cu tur 
norma, Mike Eman ta resorta na menasa pa “bolter cos.” 
E slogan di un partido kibra na pida, cu un credibilidad na 
werki, awor kier “bolter cos.” Ta parce cu e slogan di e “bon 
comun” a sufri un “morto comun” y p’esey mester a cambi’e. 
Pueblo por wak e rapportnan y resultadonan di un gobierno 
serio cu ta bahando debe structuralmente, cumpliendo cu 
normanan di supervision financiero y cu ta liderando nos 
pais den recuperacion. Si tin un caminda cu “cos a bolter” 
ta ora Gabinete Wever-Croes a salba Aruba di Horcan Mike 
Eman cu a laga Aruba na bancarota y sin fondo pa enfrenta 
un pandemia devastador! Ban serio si! 


Parlamentario Marco Berlis (MEP): 


Gritonan di desesperacion di un AVP kibra 

D 
ia 8 di Maart nos ta celebra e Dia Internacio- 
nal di Hende Muhe. Pa recorda e dia special aki 
lo mi pone un poco di atencion na algun acontec- 
imento organiza pa hende muhe cu e intencion pa 
tin e mesun derecho cu hende homber y cu a yama 
e atencion di tur hende. E prome lucha tabata e lu- 
cha pa por vota. Esaki a cuminsa prome na Merca 
y despues algun país na Europa a cuminsa exigi 
mescos. Algun grupo di Hende Muhe tabata desea 
e derecho di vota pasobra nan tambe tabata desea 
di expresa nan opinion y nan ideanan. E lucha aki 
a bira mas fuerte ora e Tratado di Roma tocante 
e Derechonan Humano a ser firma pa varios pais 
te cu esaki a bira realmente un Tratado Interna- 
cional. Su prome articulo ta basa riba IGUALDAD: 
igualdad di raza, genero (conocí como “gender”), 
status economico: rico of pober, status social, re- 
ligion, estado civil: casa, soltero, no casa pero ta 
biba hunto etc. 


Gender of Genero ta ser uza como diferencia 
biologico: hende homber of hende muhe. Tin otro 
sorto di genero, por ehempel transgenero, homo 
sexual, lesbiano, bisexual etc. Esaki ta ser marca 
mas pa e sociedad den cua nos ta biba y esaki ta 
mas difícil di ser acepta pa tur hende. Tog articulo 
1 di e Tratado di Roma ta stipula cu NO mag tin 
DISCRIMINACION. Na Aruba nos a hancra e arti- 
culo aki den nos Constitucion como e prome arti- 
culo. Cu otro palabra e ta conta pa nos na Aruba 
tambe. 


Mi ta desea di pone atencion awor na e palabra di 
IGUALDAD. Pa ley (art.1 di nos Constitucion) hende 
homber y hende muhe tin e mesun derechonan. 
Den realidad esaki ta diferente. Realidad ta cu 
hende homber ta ser trata cu mas derecho pasobra 
por ehempel e ta cabes di e hogar (famia) y hopi 
biaha doño di e cas unda e famia ta biba. E ta dicidi 
kico ta ser cumpra, y con esaki ta ser paga. Hopi 
biaha e ta esun cu ta traha y gana e placa cu cua 
e famia ta biba. Ultimo añanan a bin cambio den 
esaki y e hende muhe tambe ta bay traha, sea 
pasobra un sueldo NO ta yega pa paga tur debe 
of pasobra e (tambe) a studia y ta desea di aporta 
na su hogar. Y akinan e diferencianan ta cuminsa. 
Den mi estudio haci tocante violencia contra hende 
muhe, ta hopi remarcabel cu diferencia den salario 
di e hende homber y hende muhe hopi biaha ta 
origen di discordia. Cu otro palabra: pleitamento. 
Especialmente ora e hende muhe gana mas cu 
e hende homber! Esaki ta basa riba loke ta ser 
yama Patriarchismo: basa riba e palabra patriarca 
(cabes di cas of di un nacion). Popularmente yama: 
Machismo. E lucha di hende muhe pa derecho igual 
ta ser yama Feminismo. Na cuminsamento e prome 
feministanan a pasa den duro. Nan tabata ser yama 
pa tur sorto di cos mahos, humiya, maltrata, pusha, 
insulta etc E tabata un lucha duro pero poco poco 
e hende muhe tabata avanza. Hopi a bay studia, y a 
bira juffrouw di skol, verpleegster, dokter, abogado 
y hasta a drenta política. Na Aruba nos a biba y 
ta biba keto bay e cambio aki pasobra nos ta un 
isla Hulandes y Hulanda, siendo un país Europeo, 
ta pertenece na e paisnan cu a cuminsa reconoce 
e hende muhe como un suheto cu propio sabiduría 


y voluntad. Si nos haci un comparacion cu Centro 
y Sur-America y hopi isla den Caribe, nos ta wak e 
diferencia. Lesa loke ta sali den corant tocante trato 
di hende muhe especialmente na paisnan islamico, 
unda Islam ta e religion principal y hopi biaha e 
unico religion permiti. Pa e motibo ey a traha riba 
Tratadonan Internacional pa obliga e paisnan unda 
hende muhe NO tin derecho y cuminsa cambia y 
duna e mucha muhenan derecho di bay scol. Algun 
país a cuminsa duna e derecho di bay scol pero 
falta hopi ainda. Na Afghanistan nan ta prefera 
hasta di envenena e mucha muhernan y matanan 
pa nan NO bay scol y siña lesa y skirbi. Ripara con 
e mucha muhenan y nan mama mester bisti. No 
solamente tapa henter nan curpa pero tambe nan 
cara. 


T’e wowonan so bo por wak y tin di nan cu ta bisti un 
pida panja dilanti nan wowo cu ta parse un prison! 
1. E prome Tratado cu ta contene derechonan 
explicitamento pa hende muhe ta e Tratado di 
CEDAW. A pone tambe enfasis den e tratado aki 
riba eliminacion 
di tur sorto di violencia contra hende muhe. 
2. E Tratado Internacional pa derechonan di hende 
muhe firma na Belem do Para na Brasil ta dedica 
specialmente pa paisnan di Sur y Centro America 
unda tin hopi violencia contra hende muhe, hopi 
analfabetismo y maltrato, entre otro incesto y 
violacion sexual. 
3. E Tratado Internacional pa derechonan di hende 
muhe firma na Africa (Moputo) ta specialmente 
pa proteccion di e hende muhe Africano contra e 
mutilacion di e organo sexual (vagina) di e hende 
muhe. Hopi mucha muhe jong ta muri pa motibo di 
esaki: desangramento y infeccion. Na e paisnan aki 
tambe tin hopi violacion. 
4. E Tratado Internacional pa derechonan di hende 
muhe firma na Istanbul ta specialmente pa e 
mucha muhenan bay scol y siña lesa y scirbi. Te 
dia di awe no a logra hopi. Pensa riba Malala cu a 
haya e curashi di pidi publicamente pa nan por bay 
scol. El a ser tira den su cara y despues dokternan 
y otro personal a yuda e y su famia pa bay USA 
unda e ta studia y ta sigui lucha pa mas derecho 
pa e muchanan y hende muhe di su país. El a ser 
premia cu e premio Nobel di Paz. 


Despues di 2 aña cu Turkia a firma e Tratado, nan 
a apela na nan Corte Supremo di nan país pa nan 
no ta miembro mas di e Tratado aki pasobra e ta 
contra nan custumbernan di acepta cu hende muhe 
tin e mesun derecho cu hende homber y pasobra e 
Tratado aki lo duna permiso pa hende homosexual 
y transgenero drenta nan país. E Corte Supremo a 
duna nan rason y nan a sali afo. E conclusion ta cu 
ainda tin Hopi violencia contra hende muhe. Aki na 
Aruba tambe! 


Na Aruba tambe falta hopi trabou pa haci. Si nos 
tin igualdad di derecho, dicon tin hopi violencia 
contra hende muhe ainda? Pasobra e educacion na 
cas ta laga hopi di desea. Nos ta lanta nos mucha 
muhenan diferente na nos mucha hombernan. 
Mucha muhe ta haci trabou di cas: bari, mop, 
haci limpi, cushina. E mucha homber NO ta haci 


e trabounan aki pasobra nan NO ta muhe. Hopi 
hende muhe cu ta traha den dia pa yuda cu un 
entrada extra, ta yega cas hopi cansa pa cushina, 
baña e muchanan, duna e cachonan di come etc. Y 
ora e subi su cama, boso ta comprende cu e no tin 
gana ni forsa mas pa please meneer. Esaki mester 
cambia. Nos mucha hombernan mester siña yuda 
na cas: muha mata, duna cacho di come, drecha 
su cama y camber, pasa un basora, yuda cu su 
rumannan chikito etc. Esey lo NO hacie bira menos 
homber. Y cuanto homber no tin cu ta tremendo 
CHEF? Ban kibra e patronchi aki. Siña boso yui 
muhe y yui homber y Meneer, cu tur hende mester 
yuda na cas. E ora ey Mami lo tin mas gana y brio 
pa haci algo leuk den weekend cu henter famia. Nos 
por! Ban sigui traha pa un país unda IGUALDAD y 
RESPECT ta reina di berdad. 


Mi ta desea di haci uzo di e oportunidad aki pa 
trece mi preocupacion pa dilanti di algo cu a pasa 
recien. Un homber adulto, riba 30 aña a tene rela- 
cion sexual cu un mucha muhe di 15 aña y como 
consecuencia e mucha muhe, cu ta un menor di 
edad, a sali na estado. E homber aki a haya 4 aña 
di prison. Kico lo ta e futuro di e mucha muhe 
menor di edad, aki? Esaki no lo causa cu e menor 
di edad aki lo no sigui scol? Gobierno lo no paga 
mas bijstand? Pa e mucha muhe y su baby? Unda 
tur e esfuersonan di Gobierno y organisacionan pa 
frena abuso sexual, a keda? Mi otro pregunta ta: mi 
tin entendi cu a subi e cantidad di aña di castigo 
pa e crimen aki cu e proposito di frena e cifra basta 
halto di abuso sexual na nos isla. Dicon e abusador 
a haya 4 aña so?? 


Y kico ta haciendo pa baha e criminalidad cerca 
mucha hombernan jong? Y e fenomeno di carga 
arma di candela cu nan? Y e bebemento di alcohol 
y e uzo di droga? Tin un programa of tratamento 
special? Tur fin di siman tin por lo menos un acci- 
dente di auto pa motibo di buracheria. Y de bes 
en cuando cu morto como onsecuencia. Esaki ta 
grave pa un isla asina chikito! 


Skirbi pa dr. mr. Lily Rasmijn-Marval 


Dia Internacional di Hende Muhe 

D 
iabierna 8 di maart, Lotto, e loteria di Aruba, ta contento 
di por anuncia un integrante nobo “Shooting Star” den 
e famia di Instacash cu lo duna bo e oportunidad pa gana 
placa cash al instante! Abo ta cla pa gana placa instanta- 
neamente y no mester warda pa sorteo? Desde dialuna awo, 
11 di maart Lotto lo trece un adicion mas na e famia di In- 
stacash cu ta yama Shooting Star. E wega di Shooting Star 
ta costa solamente 5 florin cu lo tin diferente premio cash y 
bo por gana te cu Afl. 15.000,-! 


Con pa hunga? 
Bishita bo rebendedo di Lotto preferi y pidi pa bo Shooting 
Star di Instacash desde dialuna awo. Ora bo cumpra e wega 
di Shooting Star, bo ta ricibi un ticket for di bo rebendedo 
preferi. Riba e ticket bo ta wak e lista di numbernan ganado y 
abou di dje bo numbernan den un strea cu diferente number. 


Match cualkier di bo numbernan ganado cu un di bo 


numbernan den e strea y gana e suma bou di e number cu 
bo a match. Tambe e wega ta duna bo e chens di multiplica 
bo ganashi! Por ehempel si bo a match un di e numbernan 
ganado cu un di e numbernan den e strea y bo a gana Afl. 
100,- y si abou bo haya 3X ta nifica cu bo a multiplica bo 
premio cu 3 biaha y ta gana e ora Afl. 300,-! 


Instacash ta duna bo e oportunidad pa hunga bo weganan 
preferi manera 5X The Cash, 10X The Cash, 20X The Cash, 
Bingo, Money Tree, Match for Cash, Gold Mine, Hot Numbers, 
e famia di Instant Jackpot, Tic Tac Cash y awo Shooting Star 
cu ta dunabo e chens pa gana placa al instante! 


Lotto ta introduci un 
miembro nobo di Instacash 
“Shooting Star”! 

A 
ruba Tourism Authority (A.T.A.) conhuntamente cu so- 
cionan un biaha mas a demostra compromiso pa pro- 
move e destino como un alternativa di destinacion atractivo. 
ITB a conta cu 5000 Expositor representando 170 pais. E 
aña aki, e delegacion di Aruba a consisti di 30 representante 
di; A.T.A., Asociacion di Hotel y Turismo di Aruba (AHATA), 
dies hotel, y DMC. 


E dianan prome cu e feria, entre otro CEO di A.T.A. Ronella 
Croes y Director di A.T.A. Europa Tirso Tromp a reuni cu 
socionan y representantenan y a delibera riba topiconan 
clave cu ta inclui sentimento di mercado, produccion di 
operadornan turistico y reservacionnan, evaluacion strate- 
gico, y repaso di plan di accion. Aki reconociendo e retonan 
enfrenta door di e mercado Europeo, incluyendo compe- 
tencia intensifica y costo di biahe pa Aruba creciente, esaki 
den e contexto cu pa Europa Aruba ta un destino “longhaul”. 


Durante di e feria, a sostene reunion nan y a encontra cu 
medionan di comunicacion di e mercado Europeo. E reunion 
nan tabata cu esnan cu ta produci negoshi pa Aruba esta 
tour operadornan y aerolinea di varios pais den Europa. 


A reuni cu aerolinea KLM kende a confirma biahe diario pa 
Aruba den 2024. Banda di e mercado principal cu ta Hulanda, 
lo enfoca aun mas riba paisnan manera Alemania y Italia cu 
ta dos mercado cu ainda tin espacio pa aumenta e cantidad 
di turista afluente desde Europa pa Aruba. A.T.A. y KLM lo 
percura pa lansa campañanan cu un ‘timing’ specifico pa 
yuda stimula algun luna den e aña cu ta desea di pusha, esaki 
ta inclui periodo di zomer. A identifica crecemento positivo 
di e Mercado Suiso cu ta uno chikito pero cu hopi poder di 
adkisicion y cu ta impresiona cu e producto di Aruba. Como 
parti di e strategia aki a reuni cu operador di vuelo poten- 
cial, como tambe tour opedarnan clave. 


A reuni cu TUI Group, cu ta responsabel pa bende e mercado 
di Aruba na Hulanda, Belgica, Inglatera y Alemania. A 
elabora riba cambio den e business model di varios hotel na 
Aruba cu ta opera segun sistema Dynamic Rates y sistema 
di benta digital “Direct Connect”, compara cu e Allotment 
contracts tradicional. TUI, e tour operador di mas grandi pa 
Aruba desde Europa, a palabra riba asistencia di transicion 
di e business model como beneficio mutuo. Tambe a dialoga 
riba e vuelonan di TUI pa Aruba for di e mercado Hulandes. 


Tambe a reuni cu e socio mas grandi pa Aruba, esta VING, 
cu ta representa e mercado Nordico (Suecia, Noruega, 


Dinamarca y Finlandia). Mescos cu e mercado di Suisa, e 
bishitante Nordico ta pone hopi enfasis riba siguridad y nivel 
di servicio. VING a confirma cu den e ultimo dos decadanan, 
Aruba a logra un posicionamento hopi fuerte den Suecia. 


Alabes a reuni cu tres operadornan turistico principal di 
Italia, esta Alpitur Group, Naar, y Idee per Viagiarre. A.T.A. a 
informa cada operador cu tin vuelonan nobo desde Lima na 
Peru y Medellin na Colombia, mirando cu e bishitante Italiano 
ta mas tanto combina dos pais, esta Aruba cu Merca. E 
opcion di Aruba cu Peru of cu Colombia ta opcionnan atrac- 
tivo pa e Italiano. 


A base di e desaroyo nobo den conectividad di Latino America 
y Norte America, A.T.A. conhuntamente cu e agencia di 
representacion nobo na Alemania, LMG Management, a 
reuni cu algun tour operador nobo cu a keda entusiasma cu 
e posibilidad di ruta nobo pa crea productonan adicional pa 
e bishitante. 


Aruba ta sali for di e feria ITB Berlin 2024 exitosamente y 
determina pa sigui fortalece su posicion como un destina- 
cion preferi pa turistanan di Europa y mundo. 


Aruba fuertemente representa durante 
Feria Prestigioso Turistico di ITB Berlin 2024 

B 
an papia di nomber di pisca. Bo conoce bo 
piscanan? Un serie di articulo informativo 
cu ta ilustra algun pisca y nan nomber na Pa- 
piamento den cual Departamento di Agricul- 
tura, Cria y Pesca, conoci como Santa Rosa 
kier comparti y alabes haya informacion for di 
publico. Lesa na final di articulo con pa haci 
esaki. 


Tuna Hala Hel, 
Thunus albacares, Yellowfin Tuna: 
Tuna Hala Hel of Yellowfin Tuna ta un di 
tunanan mas grandi cu ta ser gara den nos 
awanan. E ta pertenece den e famia di Tuna. 
Tuna tin diferente tipo pero por lo general ta 
caracterisa pa nan curpa gordo y den forma 
oval manera di un bala di futbol Americano. 
Tuna Hala Hel, su caracteristica cu mas ta 
resalta ta su 2 finnan grandi y color geel. E 
por alcansa tamaño di 2 meter largo y pisa te 
casi 400 liber of 180 kilo. 
Tuna ta un grupo di pisca di importancia rond 
mundo pa alimentacion y ta ser uza tanto 
den mochi, filet pero tambe empaketa den 
e.o. bleki. Ademas Tuna ta popular tambe pa 
pesca recreativo. 


Descripcion: 
Tuna Hala Hel ta un pisca oval, gordo, den 
forma di un bala di futbol Americano. Su lomba 
ta blauw y e tin un strepi geel ta core memey 
di su curpa di dilanti te patras. Su aletanan 
of finnan ta caracteristicamente geel of hel 
manera nos ta pronunciele. 
Nan ta pisca di careda, referiendo traha pa 
landa distancia largo y cu hopi velocidad. 
P’esey nan diseño, largo manera torpedo y cu 
fin chikito a lo largo di lomba te na rabo. Nan 
rabo tambe ta fini manera luna nobo, y cual ta 
corta awe pa bay dilanti rapidamente. 


Na Aruba: 
E no ta mucho comun den capturanan di 
piscado local. Tuna hala hel ta un pisca di 
careda cu ta wordo gara aki na Aruba mayoria 
di biaha via di e metodo di slip (trolling na 
Ingles) unda ta lastra e liña cu e haas of pluma 
tras di e boto en busca di e pisca. E ta un pisca 
cu ta pasa den nos awanan segun e ta migra 
y e periodo cu e ta pasa sa varia poco segun 


Nomber di pisca na Papiamento: Tuna Hala Hel 


varios factor. 


Contacto cu nos: 
Ta intencion pa periodicamente Santa Rosa saca mas informacion pa 
tocante di nomber di pisca na Papiamento. Si bo tin informacion of comen- 
tario pa engrandece conocemento of si ta desea informacion of topico 
specifico pa nos amplia ariba, por manda esakinan libramente na info@ 
santarosa.aw. Si bo mes ta piscado y bo kier comparti bo captura di e 
pisca en cuestion, sea liber pa manda esaki pa nos considera public’e. 

A 
ña pasa Dutch Caribbean Nature Alliance (DCNA) a lansa 
oficialmente e proyecto ‘Monitoring for Bird Biodiversity 
Conservation in the Dutch Caribbean’. “ Monitoreo pa Con- 
servacion di Biodiversidad di Parha den Caribe Hulandes”. E 
iniciativa aki, sosteni pa Ministerio di Agricultura, Naturalesa 
y Calidad di Alimento (LNV), tin como meta ekipa e organ- 
isacionnan local di maneho di naturalesa na Aruba, Bonei- 
ro, Corsou, Saba, St. Eustatius y St. Maarten cu herment pa 
monitorea y proteha e poblacionnan di parha di tera y nan 
medio ambiente. Despues di un prome aña exitoso, tur e is- 
lanan ta preparando pa e coleccion di data di lente. 


Mas cu djis un coleccion di data, e proyecto dinamico aki, 
conduci pa ciencia, ta facilita analisis y conocemento di 
tendencia di data di poblacion di parha, dunando un bista 
mas profundo di salud di medio ambiente di tur e seis islanan 
di Caribe Hulandes. 
E proyecto, cu ta programa pa e prome trimester di 2028, 
ta uza entrenamento mehora, programa di monitorio stan- 
darisa y encuesta di campo pa duna informacion valioso di 
salud di e ecosistema local. 


Pa medio di un evaluacion di abundancia relativo, composi- 
cion di especie y cambio den medio ambiente, e inicia- 
tiva ta ofrece un bista unico pa evalua salud general di e 
ecosistema. Ademas, pa motibo cu parha ta hunga un rol 
importante den ecosistema di e islanan, nan ta contribui na 
polinacion, plamamento di simia y ta enfatisa importancia di 
e areanan proteha pa e especienan vulnerabel. 
Informacion di Aña Pasa 


Mientras cu cada isla ta prepara pa colecta data di lente, ta 
esencial pa reflexiona tocante algun descubrimento intere- 
sante di e investigacionnan di aña pasa. Na Aruba y Boneiro 
a registra menos parha den herfst cu den lente, y e espe- 
cienan tabata distribui mas uniformemente den e substrato 
di lava. Na Corsou a observa mas especie den herfst, y e 
rikesa di especie/evenencia tabata un tiki mas halto den e 
sustrato di lava. 


Durante e investigacionnan di herfst na Aruba, nan a observa 
mas tanto Chuchubi tropical, Mofi, Totolica y Barica hel, mien- 
tras cu na Boneiro e parhanan mas comun tabata Prikichi, 
Tirano grandi, Chuchubi tropical y Trupial Venezolano. Na 
Corsou tabata Parha di misa, sigui pa Chonchorogay, Barica 
hel y Chuchubi Tropical cu nan a observa mas tanto. 


Den lente y herfst e abundancia relativo promedio di tur 
especie cu nan a observa tabata mas halto den calichi cu 
den substrato di lava na Aruba y Boneiro. Esaki tabata e 
caso tambe na Corsou den lente, pero no den herfst. 


Mescos cu na Aruba y Boneiro, nan a registra mas tanto 
especie na St. Eustatius y Sint Maarten den lente, y ta espe- 
cienan cu ta mas distribui den mondi seco. Ta posibel cu 
e especienan mas raro cu ta biba den e zonanan di transi- 
cion ta aglomera mas den mondi compara cu e especienan 
mas comun cu tin plama mas amplio. Na Saba, mas especie 
a wordo observa den selva seco y den selva tropical den 
herfst, pero menos den e zona di transicion (entre selva seco 
y selva tropical). Barica hel tabata un di e cuater especienan 
mas comun observa na tur e tres islanan, hunto cu Pearly- 
eyed Thrasher, Lesser Antillean Bullfinch y Palomba azul 
(na Saba); Zenaida Dove, Pearly-eyed Thrasher y Antillean 
Crested Hummingbird (na Statia); y Mofi, Lesser Antillean 
Bullfinch y Eleania Caribeño (na Sint Maarten). 


Esfuerso di e seis islanan 
DCNA ta desea di gradici tur isla pa nan esfuerso pa a haci e 
prome aña di copilacion di data un exito y Ministerio di LNV 
pa suministro di fondo. Cu tempo e tendencianan di popu- 
lacion lo permiti e parkenan pa considera si ta necesario pa 
implementa (extra) strategia di conservacion pa e espe- 
cienan raro of cu ta birando menos. 


E proyecto aki cu ta dura cinco aña lo duna un bista crucial 
di e status di e poblacionnan di parha di tera cu ta broei na 
tur e seis islanan di Caribe Hulandes y lo duna e trahadonan 
di maneho instrumento pa por traha miho plan pa conser- 
vacion efectivo di e especienan local riba termino largo. Ta 
bay colecta e datonan di lente pa 2024 na tur e seis islanan 
entre luna di maart y april, pues keda pendiente di autoridad 
local di maneho di parke-Aruba National Parks Foundation 
(FPNA),  STINAPA Bonaire,  CARMABI Curaçao  ,  Saba 
Conservation Foundation (SCF),  Nature Foundation St. 
Maarten (NFSXM) y St. Eustatius National Parks (STENAPA). 


Update di Proyecto di Monitoreo di Parha di Caribe Hulandes 


Photo credit: Kai Wulf (Saba Conservation Foundation) 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


Dedica na tur ser femenino riba 
nan dia “Dia Di Muhenan.” 


“MUHE” 


Muhenan balente 
Muhenan consciente 
Cu ta hiba nan bida 
Den e bon caminda. 
Muhenan presente 
Muhenan inteligente 
Ta demostra cu por 
Lucha y biba cu amor. 
Muhenan obediente 
Muhenan ferviente 
Tin nan Fe den Dios 
No laga speransa los. 


Muhenan briyante 
Muhenan constante 
cu un mente liberal 
Den nan bida laboral. 
Muhenan creacion di Dios 
Cu ta busca solucion e bos 
Di fortalesa den cada hogar 
Dune e merece un bon luga. 


Proverbio 31:10 - Muhe 
ehemplar 
unda ta haya nan ? Nan ta mas 
valioso cu piedranan precioso. 


Autor: Omaira I. 
Rodriguez- Britten 

A 
we, 8 di maart, Dia Internacional di Hende Muhe, ta e fecha riba 
cual mundialmente ta celebra y ta conmemora e avancenan logra 
pa e ser femenino. 


Den cuadro di Directie Arbeid en Onderzoek (DAO) su 20 aña di aniver- 
sario, ta celebra e dia di awe compartiendo algun dato interesante 
riba e participacion di 100 aña pasa di e hende muher riba e mercado 
laboral. Ademas di e bista historico aki di aña 1924, ta presenta tambe 
dato di e situacion contemporaneo. 


Aruba tin un compromiso haci cu e accionnan necesario pa logra e 
Sustainable Development Goals (SDG’s) di cual un di e metanan ta 
igualdad pa e ser femenino. SDG’s ta consisti di 17 meta en total cu 
e proposito ta pa trece un desaroyo balansa. Particularmente riba Dia 
Internacional di Hende Muhe, DAO kier ilustra e importancia di Goal #5 
(Gender Equality) y Goal #8 (Decent Work and Economic Growth). 


International Labor Organization 
E aña aki ‘International Labor Organization’ (ILO) y ‘United Nations’ 
(UN) nan tema pa e Dia Internacional di Hende Muhe ta ‘Invest in 
women: Accelerate progress’. E tema general aki ta toca area cu ta 
rekeri atencion y accion pa asina garantisa cu hende muhe no ta cay 
atras. 


E tema general aki ta cubri 5 area clave rekeriendo atencion y accion pa 
asina garantisa cu hende muhe no ta cay atras. Esakinan ta: 1.‘inverti 
den hende muhe: un cuestion di derecho humano’, 2.‘poniendo un fin 
na pobresa’, 3.’implementando financiamento cu un perspectiva riba 
genero’, 4.’un cambio pa un economia berde y un sociedad di cuido’, y 
5.’apoyando feministanan treciendo cambio’. E recomendacionnan haci 
ta pa contribui na un desaroyo positivo pa mucha muhe y tambe e 
muhe adulto. 


E enfasis aki ta pa asina percura pa comparti progreso economico, 
social y ambiental na un forma cu tur persona y futuro generacion 
por beneficia di dje. Estudionan a demostra cu inversion haci riba e 
progreso di hende muhe ta wordo inverti y comparti bek den e comu- 
nidad cercano. E esfuersonan cu e hende muhe ta haci ta hopi biaha no 
solamente pa su mesun bienestar, pero tambe pa su famia. E lasonan 
fuerte aki ta permiti compartimento di recursonan (p.e. financiero o di 
conocemento). 


1924, Aruba 
For di un bista historico e cuestion di e participacion di hende muhe 
riba e tereno laboral di Aruba ta uno cu ta consisti di e hende muhe 
trahado. Na aña 1924 for di e total poblacion di esnan emplea, 59% 
tawata consisti di hende muhe y 41% tawata consisti di hende homber. 
Mester nota cu comienso di e siglo 20 tawata uno economicamente 
dificil. Desempleo y tambe e impacto di secura a resulta na diferente 
periodo unda cu pa gran parti hende homber (esnan casa y esnan 
soltero) a bay busca trabou den exterior (p.e. Venezuela, Colombia, 
Cuba, Curaçao y Surinam). 


E fenomeno aki no a resulta den e inactividad di e muhe o dependencia 
di placa for di exterior. E placa cu nan por a manda bek pa Aruba tawata 
tarda, y tambe diferente factor por a impacta homber nan habilidad pa 


provee pa nan famia. Pues e gastonan di hogar y e cantidad halto di 
yiunan pa alimenta a keda un factor motivando hende muhe pa traha. 


Na aña 1924 e profesionnan mas practica na Aruba tawata: trahado di 
sombre (39%) y agricultor (22%). Aunke cu ambos sexo a practica e 
ofishinan aki, agricultura tawata mas tanto domina pa hende homber y 
trahado di sombre tawata un ofishi cu mas tanto hende muhe a prac- 
tica. Como cu e produccion di sombre tawata tuma luga den e hogar. 
Esaki a duna e espacio pa hende muhe por ordena nan dia pa combina 
e trabou y e cuido di yiunan. 
E siguiente tabel ta duna un bista di e trabou/ofishi cu hende muhe a 
practica na aña 1924: 


Fuente: Kelly, Lucia (1999). Participacion di muhenan Arubano na 
e proceso laboral den e periodo 1900 – 192. Publicacion di Archivo 
Historico Nacional. 
E dato presenta ta contradeci e imagen di e hende muhe di antes como 
solamente un ‘ama de casa’. E realidad ta indica cu a pesar di perhuicio 
combina cu e carga familiar di cuido di yiunan, e hende muhe a haci un 
gran contribucion laboral. 


2024, Aruba 
E contexto contemporaneo ta uno cu ta refleha en general e desar- 
oyonan positivo den cuadro di igualdad di genero. E siguiente lista ta 
brinda un bista di e posicion di hende muhe riba e tereno laboral. 
1. Di tur contracto laboral pa temporada indefini riba e mercado 
laboral, e trahado femenino ta representa 53% di e grupo akinan, 
hende homber 47% 


2. Di tur esnan riba e mercado laboral cu un educacion na nivel supe- 
rior (HBO+), e trahado femenino ta representa 58% di e grupo aki, 
hende homber 42% 


3. Di tur e ocupacion di un nivel halto di habilidad (higher skill level), e 
trahado femenino ta representa 56% di tipo di ocupacion aki 


Departamento di Labor y Investigacion ta felicita tur hende muhe riba 
e dia aki pa nan logronan extraordinario y nan contribucion pa cu e 
economia di Aruba. 


DAO ta conmemora ‘Dia Internacional di Hende Muhe’ cu un bista historico 


Y contemporaneo riba e participacion di hende muhe riba e mercado laboral Arubano 

M 
inister di Asuntonan Economico, Comunicacion y De- 
saroyo Sostenibel, Geoffrey Wever, tabata di bishita na 
Colegio Bon Bini na Madiki, pa duna un presentacion to- 
cante e Metanan di Desaroyo Sostenibel (“Sustainable De- 
velopment Goals SDG’s”). 


E SDG’s ta enfoca riba con mundialmente por caba cu 
pobresa y hamber, elimina desigualdad, proteha nos 
planeta, y sigura cu tur hende por disfruta di bon salud y 
cuido medico, husticia, y prosperidad comparti. Ta crucial 
cu ningun persona ta ser laga atras. 


Pakico e ta importante pa educa nos hobennan tocante 
SDG’s? E metanan di desaroyo sostenibel ta un esfuerso 
conhunto di tur persona y entidad den comunidad. “Nos 
muchanan tin un rol importante den transforma nos mundo 
- y isla - di mañan”, segun e mandatario caminda a ilustra 
riba diferente ehempel con cada un di nos, incluyendo 
hobennan, por haci un diferencia. 


“Hobennan tin e oportunidad pa haci un diferencia pa nan 
mes, nan famia y pa nan comunidad, p’esey ta importante pa 
educa nan riba puntonan di desaroyo sostenibel. E interac- 
cion cu e hobennan ta demostra cu nos nan ta hopi al caso 
di kico ta pasando na mundo, y ta representa un speransa 
pa mehoracion y mas inclusion den desaroyo di nos isla”, 
minister Wever ta termina. 


Geoffrey Wever a dialoga cu 6e klassers 
di Colegio Bon Bini tocante SDGs 

C 
olega Lientje Elmondalek a kere cu el a drenta un reunion 
tocante mudamento pero a topa cu’n sorpresa grandi ora 
a mira su famia, amiganan, coleganan y Hunta di Directiva pre- 
sente. Hasta su famia di Hulanda tabat’ey den forma online pa 
presencia e bunita sorpresa aki. Lientje tabata emociona ora 
di a tende cu coleganan a nomin’e y cu el a bira empleado di 
luna di februari 2024. 


Presidente di Hunta di Directiva Jacco Vroegop ta bisa Lientje 
den un bunita dedicacion: “coleganan a pone bo den spot- 
light pa tur e tremendo trabou y cariño cu bo tin pa nan. Nan 
ta masha agradecido y contento pa tin bo como colega y nos 
como directiva sigur oruyoso di tin bo den nos team y cu bo 
ta claramente un tremendo ehempel di nos vision.” Tur luna 
Horacio Oduber Hospital (HOH) ta reconoce un colega cu a 
resalta y Lientje Elmondalek, clinical teacher na departamento 
HOH Academy a sali empleado di luna di februari 2024. 


Lientje ta destaca como teamplayer. Como colega y miembro 
di e team e ta colabora y ta traha hunto di un manera efec- 
tivo, contribuyendo asina enormemente na e dinamico di un 
team positivo y fuerte. Aunke Lientje no tin contact directo cu 
pashent, su trato pa cu colega y cursistanan ta uno hopi atento 
y cu hopi respet. E ta un persona accesibel den tur aspecto di 
su trabou. E tin profundo conocemento den e diferente nece- 
sidad- y retonan di tanto e cursista como profesor. Su comp- 
rension ta yuda crea un ambiente sigur y inclusivo. Tur hende 
ta sinti nan mes confortabel pa haci pregunta y duna feed- 
back. Esaki tambe ta aporta ne sentimento safe dentro di e 
team. 


Su talento y habilidad tin un presencia prominente den e 
organisacion y den e exito di programanan di educacion. 
Su manera di ta efectivo den ehecuta plannan y cumpli cu 
metanan importante ta di admira. E ta gusta su trabou y su 
dedicacion ta obvio. E ta dispuesto pa bay ‘the extra mile’ y 
ademas ta surpasa expectativanan. Manera Lenie Denteneer, 
manager HOH Academy ta bisa: “Lientje tin pa hopi aña caba 
un balor agrega y grandi pe organisacion. E ta confiabel, nada 
ta di mas pe y e ta manera un mama pa nos team. Nos ta stima 
Lientje y nos ta hopi contento di tin’e den nos team. Lientje 
merece di ta empleado di luna.” 
Lientje ta un ehempel bibo di e balornan fundamental cu HOH 
ta proyecta. Su compromiso extraordinario y e manera di 
ehecuta su funcion di clinical teacher claramente ta demostra 
esaki. Hunta di Directiva, management y coleganan ta hopi 
orguyoso di tin Lientje den e team y ta hopi agradecido pa tur 
e trabou cu e ta eherce. Pabien Lientje cu e bunita reconoce- 
mento aki! 


Un colega cu enorme dedicacion y comprension pa su trabou 


Lientje Elmondalek ta empleado di luna di februari na HOH 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 

A 
lgun luna pasa Minister Dangui Oduber a anuncia cu lo 
bay digitalisa sector di cuido haciendo uzo di e platafor- 
ma Aruba Health App. Ayera Ministerio di Salud Hunto cu AZV 
a haya presentacion di profesionalnan di Setar NV riba e avan- 
cenan di e proyecto. 


Pronto e asegurado lo sinti cambionan positivo ariba su Health 
App personal cu lo beneficia e asegurado. E team di SETAR ta 
trahando ariba un sistema concreto di cita cu e asegurado su 
dokter di cas. E asegurado lo por via su app, tin e opcion di 
contesta algun pregunta y asina dependiendo di e urgencia 
lo ricibi un contesta con pa sigui padilanti y si ta necesario lo 
ricibi opcion pa reserva su cita n’e dia y e orario disponibel. 


Adicional SETAR ta inventarisando con por medio di digital- 
isacion nan por yuda otro instancianan den sector di cuido 
manera specialistanan y Sticthing Bob. 


Conforme Minister Dangui Oduber su vision y conhuntamente 
cu Setar y AZV ta trahando pa logra introduci e beneficio aki 
pa aseguradonan, paso e pashent ta central. Funcion cu ta 
trahando ariba dje pa futuro ta entre otro: traha afspraak cu 
dokter of specialista, historia medico di e asegurado, busca 
receta y hopi otro funcion mas lo bay ta disponibel. 


Segun e mandatario esaki ta un “era nobo” pa asina digi- 
talisa henter e sector di cuido medico, cu un resultado pa sigui 
mehora tur e servicionan y e calidad di cuido pa tur dokter di 
cas por traha na un manera mas eficiente, transparente y mas 
rapido y asina tambe e asegurado por ta mas informa y sinti 
nan mes den control di nan salud y calidad di bida. 


Minister Dangui Oduber ta gradici Setar NV y ademas part- 
nernan p’e update ariba e progreso di e Aruba Health App. 


Digitalisando sector di cuido 

A 
we, 8 di maart, ta un dia importante pa nos recorda y celebra e lucha 
cu a tuma luga, pa nos ta awe unda nos ta como hende muhe. Ta hopi 
lucha a tuma luga riba diferente nivel. Hende muhe mester a lucha den e 
constelacion familiar, den relacion matrimonial, na pia di trabou y den co- 
munidad en general. 


Nos no por perde di bista cu nos posicion no tabata semper similar cu 


Parlamentario Shailiny Tromp-Lee: 


Riba ‘Dia Internacional di Hende Muhe’ laga nos reconfirma 
nos compromiso pa balora y celebra nos logronan 


awendia. Nos no mag di lubida cu tabata existi 
tempo den historia caminda e hende muhe no 
tabata mag di vota, no tabata mag di studia 
y no tabata haya e pago igual eherciendo e 
mesun trabou cu un hende homber. 


Riba e fecha 8 di maart, nos como hende muhe 
mester keda reconfirma nos compromiso pa 
balora, sostene y celebra logronan di otro 
y tambe pa para ‘schouder cu schouder’ cu 
otro na momento cu un ta luchando cu algo. 
Percura pa cada luz di e hende muhe por briya 
y keda briya. 


Na Aruba nos mester ta contento di por wak 
mas y mas muhe ta eherce funcionnan impor- 
tante den nos pais, cu antes mayoria tabata 
wordo eherci pa hende homber. Nos tin un 
Prome Minister femenino, den Parlamento 
nos ta yegando cerca di un constelacion di 
50%-50% entre hende muhe y hende homber, 
directornan den sector publico ta wordo eherci 
pa hende muhe, hopi CEO’s den sector priva 
ta hende muhe y asina por sigui menciona. 
Na mes momento nos mester realisa cu no na 
tur parti di mundo e hende muhenan ta den 
mesun situacion cu nos aki na Aruba. Nos no 
ta unda nos mester ta y mundialmente ainda 
tin hopi trabou pa haci. 


Riba e dia aki Gobierno tin un actividad parti 
mainta cu ta bay ta full house. Un danki na tur 
cu a registra y cu lo haci e mainta aki exitoso. 
Como partido, MEP tambe tin un actividad dia 
8 di maart na nos CEDE na Santa Cruz di 8’or 
pa 10’or di anochi pa nos duna atencion na 
e dia importante aki. Informacion pa regis- 
tracion por haya riba nos pagina di Facebook. 
Tur dos actividad ta premira di ta bay ta un 
exito total. 


Ban hunto para pa un mundo sin prehu- 
icio, stereotipo y discriminacion. Un mundo 
caminda e hende muhe ta celebra logro di 
otro y balora aporte y lucha di otro. 


Na pueblo completo: Feliz Dia di Hende Muhe! 

B 
an Conecta den Bario ta un evento di networking cu lo 
tuma luga na e diferente centronan di bario, pero cu lo 
mester wordo carga door di e bario. Un sesion di “”Ban Co- 
necta den Bario” por ser mira como un mini network y lo 
wordo organisa minimo 1 biaha pa luna. 


E programmaleider di e Centro di Bario lo organisa e prome 
“ Ban Conecta den Bario” y durante e prome sesion lo por 
bin cu ideanan, apunta hende(nan) cu lo ta na encargo pa 
continuacion di e siguiente sesionnan. Habitantenan lo por 
cera conoci cu otro, mantene y traha riba e contacto ja esta- 
bleci y conhuntamente traha pa nan respectivo barionan. Di 
e bario y pa e bario. 


E meta di “Ban Conecta den Bario” ta pa hunto, como habi- 
tantenan di bario y Centro di Bario, traha pa hunto bin cu 
cambionan positivo y duradero cu ta desea den e respectivo 
barionan na Aruba. Tur e cambionan positivo y duradero den 
e diferente barionan no solamente lo ta beneficioso p’e dife- 
rente barionan en cuestion, pero alabes tambe pa henter 
comunidad di Aruba. 


Centro di Bario Santa Cruz ta bay ta e prome Centro di 
Bario cu lo organisa e evento aki hunto cu BARIO UNICO y 
CEDE ARUBA. Esaki ta tuma lugar dia 8 di Maart 2024 di 7or 
pa 9or di anochi na Centro di BArio Santa Cruz mes situa 
na Papilon 101F. E idea ta pa nos invita un grupo varia di 
hendenan cu conocemento di e bario. Manera cierto ‘lead- 


ernan’ di bario, hendenen bon conecta, hendenan pa cual e 
bario tin hopi respet y confiansa. 


Centro di Bario Santa Cruz ta cla pa cuminsa cu esaki y nos 
prome seccion ta bay ta un Ban Conecta Women Edition 
mirando cu ta cay riba dia di hende muhe. Nos a invita un 
grupo di 10 hende muhe cu nos ta kere sa hopi di nos bario 
di Santa cruz pero tambe cu ta habri pa yuda nos Centro di 
Bario den futuro. 


Nos di Centro di Bario Santa Cruz ta spera di saca bon 
probecho di e evento aki mirando cu nos ta e Centro di Bario 
relativamente nobo, caminda nos ta desea sigur di conecta 
cu nos hende nan di bario di Santa Cruz. E ta mas cu un 
honor di organisa un evento manera esaki pa nos conecta, 
scucha, inspira y bin cu cambio den e bario di Santa Cruz. 


Centro di bario Santa Cruz y Bario Unico ta presenta 


E prome ‘Ban Conecta’ den bario 

S 
intiendo un poco down compara cu normal ora e dianan 
ta cortico y e anochinan ta bira mas largo? Bo no ta bo 
so. Hopi di nos ta experencia un caida den humor y nivel di 
energia mientras winter ta keda domina. Pero no tene mie- 
do, buscado di e briyo di solo, e sunshine! 


Nos por contribui n’e desanimo di temporada door di absorbe 
potencia di, pues, e luz! 


Terapia di luz, un biaha primeramente uza pa alivia desorden 
afectivo temporal (SAD), ta keda reconoci mas y mas homo 
un remedi fuerte pa impulsa humor y bienestar. 


Ta manera di duna bo mente un bida vakantie cortico na un 
beach bunita cu baño di solo, te ora bo ta cubri bao 


Aki ta con bo por infunda un tiki di luz d solo den bo bida, 
hasta riba e dianan mas scur: 


Ilumina bo espacio: Considera inverti den un lampi di 
terapia di luz. E aparatonan aki ta imita luz di solo natural, 
duna un rafaga di briyo cu por regula bo ciclo di soño (bisa 
ayo na hibernacion den winter), eleva e nivelnan di sero- 
tonina (e substancia feliz di bo mente), y laga bo sinti mas 
energico y positivo. Busca lampi cu setting di briyo ahus- 
tabel y filter cu ta blokia e rayonan UV. 


Acepta luz natural: Habri e cortinanan y maximalisa e 
exposicion na luz natural durante dia. Ya bo ta traha for di 
cas of ta relax den cas, absorbe e rayonan di solo ora cu 
posibel. Te ora dia ta nubla, luz natural tin un efecto cu ta 
impulsa humor compara na luz artificial. 


Duna bo ambiente un tiki di briyo: Rondona bo mes cu colo 
alegre. Pinta e murayanan den tono di e briyo di solo of 
incorpora pintura di tono calido cu por crea un ambiente 
mas alentador den bo cas. Estudionan ta mustra cu colo por 
tin un impacto significante riba humor, pues no tene miedo 
pa experimenta. 
Establece un rutina: Constancia ta esencial ora ta trata di 
terapia di luz. Tuma como meta pa 20-30 minuut di exposi- 
cion diario na bo lampi di terapia di luz, idealmente prome 
cos den mainta. Esaki ta yuda regula ciclo di soño-lanta- 
mento di bo curpa, haciendo mas facil pa lanta sintiendo 
fresco y energico. 


Tene na mente, cu e cambionan chikito por tin un impacto 
grandi. Asina ta laga e luz inclui, tanto literalmente como 
figurativamente, y mira bo humor bira mas cla hunto cu e 
primavera cu ta yegando! Y si tin algun preocupacion of 
pregunta tocante terapia di luz, no lubida consulta cu un 
profesional di salud. 


Combati melancolia di winter 


Acepta bo briyo di solo interior cu Terapia di Luz 

E 
frecuencia di DV prome cu adultez 
a ser midi dor di pidi e respondi- 
entenan pa contesta e siguiente pre- 
gunta: bo por contesta cuanto biaha 
e agresion a tuma luga? Bo por scoge 
den¨el a sosode un biaha¨; ¨ el a sos- 
ode algun biaha¨; ¨mas cu un biaha 
den un aña, pero no tur luna¨; ¨por 
lo menos cada luna, pero no tur dia¨; 
¨casi tur dia¨; ¨e tabata varia¨ y e op- 
cion ¨Otro¨. 


Resultado di e Frecuencia 
246 respondiente a contesta e pregun- 
tanan tocante frecuencia di abuso. E 
frecuencia ¨algun biaha¨ a ser marca 
mas biaha: 86 cua ta 34.96%; sigui 
p’e frecuencia ¨un biaha¨cu a ser 
menciona 62 bes y cua ta {25.20%}, 
sigui pa ¨e ta varia¨ menciona pa 15 
respondiente cua ta 45 %, sigui pa 
¨mas cu un aña, pero no tur luna¨ y 
¨{casi} tur dia¨, tur dos menciona pa 
19 respondiente cu ta {7.72%}, sigui 
p’e frecuencia ¨por lo menos cada 
luna, pero no tur dia¨menciona pa 15 
respondiente cu ta 
{6.10%}. E opcion ¨Otro¨ a ser uza pa 
7 respondiente cu ta {2.85%}. 


Observacionnan y 
Remarcanan importante 
E prome observacion ta cu 404 respon- 
dientenan, loke ta mas cu mita di e 
total di e respondientenan, a marca 
por lo menos 1 di e hoki representando 
un pregunta tocante abuso den nan 
hubentud. Esey kier men cu e preva- 
lencia ta cu 1 di cada 2 respondiente 
tabatin por lo menos, un experiencia di 
abuso, prome cu 18 aña. Si compara e 
resultado di e 3 forma di abuso, e abuso 
emocional tin e prevalencia mas halto, 
cu ta 37.87%, sigui pa abuso fisico 
{35.15%} y abuso sexual {20.30%}. 
A ser predeci cu e victiminacion pa 
vida, lo cay rond di 50%. E prevalencia 
menciona ariba ta confirma loke tabata 
ser spera. 


Algo remarcabel tambe ta cu ´viola- 
cion¨, cu ta ser considera como e pio 
abuso sexual, a ser menciona mas cu 
otro abusonan fisico fuerte. 55 respon- 
diente {13.61%} a menciona e abuso 
cruel aki mas cu otro abusonan fisico, 
manera: ser kima cu un obheto cayente 
y ser hinca cu un obheto skerpi. E 
hecho cu asina tanto hende muhe a 
tuma e curashi di menciona cu nan a 
ser viola prome cu nan a alcansa 18 
aña, por ser considera como un señal, 
cu maltrato di mucha y hoben ta alar- 
mante na Aruba. 


Esaki ta coincidi cu literatura cienti- 
fico den Caribe. Esey tambe ta revela 
cu mester tin un number halto di hoben 
y hombernan cu ainda ta considera 
mucha muhenan un obheto y no un 
subheto cu nan propio derechonan 
pa tuma nan propio decision y cu e 
derecho di ser respeta. E pensamento 
ey ta prueba di un pensamento patri- 
arcal, y ta mantene n’e manera aki e 
desigualdad basa riba genero. Sexo 
forsa y violacion por hiba na gratifica- 
cion p’e agresor, pero e causa basico ta 


mayoria di biaha, e expresion di Poder y 
dominio riba e persona asalta y abusa. 


Violacion ta causa otro consecuen- 
cianan negativo: un estudio tocante 
rape (violacion} prome cu 18 aña, 
a constata, cu mucha muhenan cu 
a ser viola prome cu 18 aña, ta core 
e risico di ser viola como adulto. Sex 
forsa y violacion por causa embaraso 
indesea. Hopi biaha casamento ta ser 
uza pa legalisa basta forma di abuso 
sexual contra hende muhe. Hopi pais 
ta obliga e hende muhe cu a ser viola, 
pa carga y haya e baby. Of e hende 
muhe ta hay´e obliga di busca un 
manera scondi, y hopi biaha peligroso 
pa aborta e baby. Un hende muhe cu 
a experiencia violacion tin dificultad pa 
wak su sexualidad como algo cu e mes 
ta controla. 


Te dia di awe Aruba no tin un ley special 
pa Cuido Special pa Hubentud ni un 
Institucion pa Agresornan Hubenil. Lo 
ke ta hopi importante ta cu mester bin 
un investigacion separa tocante abuso 
di mucha y menornan. 


Investigacion encuanto Violencia Domestico na Aruba 


Capitulo 9. Frecuencia di Victimizacion 

Informacion general 
E 
capitulo aki na prome luga lo mustra e resultadonan di e prome 
seccion di e lista di preguntanan specialmente tocante topi- 
conan demografico. Tambe lo mustra asociacion of corelacion cu 
forma nan di IPV. 


Violencia contra hende muhe ta cuminsa for di chikito. Como 
violencia contra mucha y violencia contra hende muhe ta mara na 
otro na diferente manera, e mucha cu ta ser expone na violencia 
como mucha, a ser considera pa investigadonan como un factor di 
riesgo pa hay´e envolvi den IPV ora e ta adulto. Violencia contra 
mucha y violencia a contra hende muhe hopi biaha ta sosode hunto. 
Muchanan cu ta biba den famia unda IPV ta sosode ta core un risico 
grandi di tambe experiencia violencia ora nan bira adulto. 


Definicion di un Factor di Riesgo 
Kico esaki ta? Esaki ta un caracteristica di algo cu por sosode. Por 
ehempel: hende muhe cu ta gana poco placa ta core e riesgo di cay 
den un relacion cu un hende cu ta violento. Mas cu un hende muhe 
cu un miho of bon salario of hende muhe cu bon estudio. Tambe ta 
aproba cu hende cu trastorno mental hopi biaha por bira violento. 
Hende cu ta uza hopi alcohol of droga, tambe tin e tendencia di bira 
violento hopi lihe. Mucha y hoben cu ta wak violencia for di chikito 
tin e tendencia di kere cu esey ta normal. Den otro capitulo nos lo 
topa cu mas factornan di riesgo. 


Den e capitulo di Data Demografico a ser pidi pa menciona algun 
cosnan personal, manera luga di nacemento. Di un total di 758 
respondientes, 469 {61.87%} a nace na Aruba; 28 {3.69%} a 
nace na Hulanda; 4 den un di e islanan Bes {Saba y St. Eustatius} y 
255 {33.64%} a nace na otro pais di cua e grupo mas grandi ta di 
Colombia, Venezuela, y Santo Domingo. 579 {76.39%} a menciona 
cu nan tin un paspoort Hulandes. 


Districtonan di Aruba 
E 758 participante ta bin di e siguiente districtonan: 1. Oranjestad 
y vecindario; 2. San Nicolas y vecindario: 142; 3. Santa Cruz y 
vecindario. 135; 4. Noord y vecindario: 180, 5. Savaneta y 
bisindario: 88 y 6. Paradera y vecindario: 87. 


Number di Hende Muhe pa Districto, 2019 y e number di respondi- 
ente pa Districto 


E Tabel aki ta mustra e cantidad di respondiente pa cada districto 
compara cu e populacion di hende muhe pa cada districto. E percen- 
tahe marca den e ultimo kolom ta mustra si e data colecta tin repre- 
sentación den cada districto. Manera por ripara: e cantidad di hende 
den 5 di e 6 districto ta bon representa den e investigacion aki. Por 


check esaki dor di compara e % di e populacion cu e % di e districto. 
Esun di Oranjestad a sali 16.62 mientras cu e mester ta 28.35. E 
motibo ta pasobra tin 2 consultorio di WGK na Oranjestad na dife- 
rente luga y un di nan tabata cera pa motibo di restauracion. 


Condicion civil/marital status 
E respondientenan mester a menciona nan status civil. Pa e motibo 
ey 7 categoria di condicion civil a ser ofreci pa hacie mas facil pa 
contesta. 


Un total di 755 respondiente a contesta di e manera aki: 
Soltero, nunca a casa: 192 {25.43%} respondiente a marca e 
opcion aki. 
Casa: 289 {38.28%} a contesta cu nan ta casa. 
175 {23.18%} a marca cu nan ta biba hunto cu nan pareha sin casa. 
11 {1.46%} a marca cu nan ta casa pero no ta biba hunto. 
15 {1.99%} a marca cu nan no ta casa pero nan tin un relacion 
LAT= living apart together 
60 {7.95%} a contesta cu nan ta divorcia y 
13 {1.72%} a contesta cu nan ta viuda 


Status/Civil y IPV y Categoria di Relacion 


E Tabel aki ta demostra cu di e 4 forma di IPV: 
Control, Psicologico, Fisico y Sexual, e porcentahe di tur e condi- 
cionnan civil, Abuso Control ta mas halto y e categoria Abuso Sexual 
ta mas abou. Tambe ta riparabel cu tin un asociacion significante 
entre e forma di abuso Sexual y tur e condicionnan civil. E chi- 
square ta x2 = 13.123; p=0.041. 


Ta remarcabel cu e grupo di hende muhe cu ta nan so, manera e 
grupo di viuda, di divorcia y LAT, tin un porcentahe halto den abuso 
sexual. Un splicacion satisfactorio no a ser haya pero esaki ta consis- 
tente cu e literatura cientifico. Por ta cu e hecho cu nan ta biba nan 
so, ta haci nan mas vulnerabel pa ser abusa. 


Religion 
E resultado ta: 
Di 758 correspondiente 596 {78.63%} a marca un di e opcionnan 
menciona. 
Di esaki 516 {86.58%} a menciona di ta Catolico, loke a ser spera; 
14 {2.57%} ta protestante; 25 {4.19%} a marca di ta Testigo di 
Jehova; 2 {0.34%} a marca di ta Judio; Anglican/Evangelico: 25 
{4.19%}; Pentecostal: 9 {1.51%}; Methodista: 2 {0.34%}; Otro 
denominacionnan: Adventista, 
Evangelische Broeder Gemeente: 8 y 1 Mormon. 100 {16.78%} 
no a contesta e pregunta y 62 respondiente a marca ¨no apli- 
cabel¨. 


Investigacion encuanto Violencia Domestico na Aruba 


Capitulo 10: Datanan demografico y factornan di riesgo 

Receta 
TIEMPO PREVIO:15 minutos 
HORA DE COCINAR:1 hora 30 minutos 
TIEMPO TOTAL:1 hora 45 minutos 
6SERVICIO 


Ingredientes: 
Para las costillas 
2 cucharaditas Aceite neutro 
45 libras de costillas cortas con hueso cortadas en inglés 
1/2 cucharadita Pimienta 
1 cucharadita Sal 
1 taza de caldo de res 
2 cucharadas. Vinagre balsámico 
1 cucharada. Salsa de soja 


Para las verduras 
1 cucharada. Aceite de oliva 
1 taza de cebolla, en cubitos medianos 
1/2 taza de soporte para champiñones 
1/2 taza de zanahorias, en cubos medianos 
1/3 taza de raíz de apio o subtallo de apio 
1/4 cucharadita Pimienta 
1/2 cucharadita Sal 
1 cucharada. Ajo, picado 
2 cucharadas. Pasta de tomate 
2 c/u. hojas de laurel 
2 ramitas de tomillo fresco 
1 taza de vino tinto, con cuerpo 


Direcciones: 
1. Sazone las costillas con sal y pimienta.  En una sartén 
grande a fuego medio-alto, saltee cada lado de las costillas 
hasta que estén doradas y agréguelas al fondo de la olla 
instantánea.  Luego agregue el caldo de res, el vinagre 
balsámico y la salsa de soja a la olla. 
  
2. Agregue las verduras a la sartén y saltee ligeramente y 
sazone con sal y pimienta, agregue el ajo y cocine hasta que 
se doren, durante 1 minuto. Agregue la pasta de tomate y 
las hierbas. Luego vierte el vino tinto y cocina hasta que se 
reduzca a la mitad. 
  
3. Vierta las verduras salteadas en la olla instantánea sobre 
las costillas.  Agregue los ingredientes restantes a la olla 
instantánea con sal y pimienta. Cocine la carne a Alta Presión 
por 45 minutos + Liberación Natural por 15 minutos. 
  
4. Retire la carne con cuidado y verifique la consistencia 
de la salsa. Si está demasiado suelto, agregue una mezcla 
de 2 cucharadas de maicena y 3 cucharadas de agua fría 
(mezcladas) y deje hervir. Servir caliente. 


  
NOTAS FINALES 
Algunas ollas de cocción instantánea te permiten saltear 
en la olla en lugar de en otra sartén, así que consulta las 
instrucciones de tu olla. 


Costillas estofadas instantáneas con vino tinto 


Este plato de costillas estofadas es muy fácil de hacer, pero tiene un sabor increíble.  
Las costillas combinan muy bien con verduras como zanahorias y patatas. 

Fortaleza pa Famia 


Sinceramente, Pastor Marcel Balootje 


HONESTO y sincero no mester ta solamente un preten- 
sion, pero un realidad, pasobra Dios ta stima hende cu ta 
honesto y sincero, cu nan mes, nan prohimo, y tambe cu 
Dios. 


Palabra di Dios ta bisa cu esun cu ta sconde su pica lo no 
prospera, pasobra di berdad ningun hende no por sconde 
pa Dios, pero locual Dios kier ta pa nos ta sincero y confesa 
locual cu nos a haci, aunke e ta contra nos, pasobra confe- 
sando nos ta kibra e gara di diabel for di nos bida. 


Ora nos confesa na Dios, diabel no tin ningun caminda mas 
pa acusa nos dilanti di Dios. Sinceridad ta haci nos puro, 
sin ta mescla cu nada negativo, sin presencia di un curason 
dobel den nos bida. Sinceridad ta drecha nos comunica- 
cion cu Dios y cu hende, pasobra mas sincero nos ta, mas 
bon comprondemento tin entre nos y nos prohimo. 


Ora nos no ta sincero, nos ta bira hende cu no tin palabra, 
inconfiabel, pa no uza e palabra mentiroso, of hende cu ta 
tarda pa papia e berdad, pero no laga nos lubida cu Dios ta 
demanda di nos pa nos ta sincero, specialmente den nos 
matrimonio, nos cas y nos famia. 


Ta for di chikito un mucha mester siña di ta sincero cu su 
mayornan, y asina papia tur cos tanto locual cu ta bon, of 
locual cu ta menos bon. 


Tur hende mester ta sincero, pero mas ainda un hende 
cu ta traha un trabao huramenta, ta wordo spera di di un 
persona asina dobel sinceridad. 
Un soldaat cu no ta sincero ta pone henter un batayon bay 
perdi. 


Dios ta yama nos pa nos ta sincero: 
Laga amor ta sin hipocresia. Aborece loke ta malo, tene 
firme na loke ta bon. Stima otro cu amor fraternal, duna 
preferencia na otro den honor (Romanonan 12:9-10). 


P’esey poniendo mentira un banda, cada uno di boso, 
papia berdad cu su prohimo, pasobra nos ta miembro di 
otro (Efesionan 4:25). 
Ta tempo pa tur hende realisa cu prome cu tin un palabra 
riba nos lenga ya Señor sa di dje caba y cu ningun hende 
no por gaña Dios, ni tampoco haci bofon di Dios. 


Ora mayornan no ta sincero cu nan yiunan, muchanan ta 


wordo traumatisa, pasobra den nan curason nan ta kere 
cu mami y papi ta stima otro, pero ta hopi tempo caba cu 
sinceridad no ta existi entre nan mayornan y ora divorcio 
cay aden muchanan ta keda di shock ora e famia dividi. 


Hopi hende grandi no ta realisa esaki, of no kier realisa, cu 
pa motibo di nan falta di sinceridad, awe nan yiu ta riba 
mal caminda, y nan ta culpa e mucha di rebeldia, pero nan 
ta lubida nan falta di sinceridad un na otro, cual ta perhu- 
dica henter un famia. 


Den tur liderazgo mester existi sinceridad, hasta den 
politica mester tin sinceridad, sino e pais lo bira lomba 
pa Dios, pasobra e boluntad di Dios lo no wordo respeta, 
pasobra no tin sinceridad. 


Di mesun manera exhorta e hombernan hoben pa nan ta 
huicioso: den tur cos presenta bo mes, como un ehempel 
den bon obra, cu puresa den doctrina, cu dignidad (2 Tito 
2:7). 


E plan di diabel ta pa descurasha e hubentud den tur forma, 
pa nan ta hende sin identificacion, sin balor di bida, cu no 
ta sincero, cu no ta aprecia cos nan di Dios, sin temor di 
Dios, rebelde, sin aprecio pa nan mayornan. 


P’esey nos como mayor, mester lanta e bandera di sincer- 
idad y honestidad, pa asina dirigi e hobennan riba caminda 
di Dios. 


Honestidad y sinceridad ta trece luz den scuridad 

WOMEN’S Club of Aruba (WCA) ta un organ- 
isacion di hende muhe cu ta haci hopi trabou di 
boluntario den comunidad cu proposito educa- 
cional y of caritativo. 


WCA tin varios comision permanente y special. 
Un di e comision special ta “Dress a Child” 
(DaC), cu ta un comision cu ta encarga cu e 
proyecto di bisti muchanan di famianan di 
menos recurso pa temporada di Pasco y fin di 
aña. 
Di comercio WCA ta haya cooperacion di algun 
tienda den diferente districto, caminda por bisti 
cada mucha, cu ta bin na remarca, di cabes te 
pia. 


Actualmente e comision di DaC ta hopi tristo, 
pasobra den menos cu un siman, dos comer- 
ciante carismatico, cu pa hopi aña a coopera 
cu e proyecto aki cu ta tambe nos Signature 
Project, a bay laga nos. 


Ta trata di sr. Eddie Daou di Dowco NV y sra. 
Greta Posner di Giselle Department Store. Pa 
hopi aña Carmen Russel ta captain di DaC na 
Dowco p’e muchanan di Sta. Cruz y vecindario 
y Marva Solagnier ta captain na Giselle 
Department Store p’e muchanan di Noord y 
vecindario. 


Presidente Reina Geerman, directiva y miem- 
bresia di WCA ta gradici famia Daou di Dowco 
y famia Posner-Figaroa di Giselle Department 
Store pa e bon cooperacion di semper. Eddie y 
Greta ta dos comerciante, dos persona semper 
contento pa duna nos muchanan un bon bini 
cu un smile riba nan cara. 


WCA ta manda sincero condolencia y hopi 
forsa n’e dos famianan y na personal di Dowco 
y Giselle. 
Cu Eddie y Greta sosega na paz den reino 
celestial! 


“No tene miedu, pasobra Mi ta ku bo; no 
desmayá, pasobra Mi ta bo Dios. Lo Mi 
fortalesébo, sí, lo Mi yudabo, sí, lo Mi sostenèbo Ku 
Mi man drechi di hustisia “ 
Isaías 41:10 


Cu inmenso dolor na nos curason nos ta anuncia 
fayecimento di: 


Rud-Jay Joshua Ras 
*04 juli 2022 - †03 maart 2024 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Stanley Elvirio 
Boekhout 
*03-11-1964 - †06-03-2024 


Acto di entiero lo wordo anuncia despues. 


‘Nothing really ends’ 


Sjoerd van der Vaart 
*Doorn, 07-09-1955 †Aruba, 20-02-2024 


Intens 
Intens is jouw levenswoord 
Intens zijn jouw knuffels 
Intens is je gevoel voor muziek, de zee, de bergen 
Intens is de warmte voor je vrienden 
Intens is je liefde voor ons 
Intens is onze liefde voor jou 


Wij willen iedereen bedanken voor alle steun en 
lieve woorden 
Jordi, Meliesa 
Ludy 
Micky & Diana 
James & Jackson 


Correspondentie adres : Alto Vista 109 L 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda 
di boso Curazon, mi por stens di loke Señor ta hasi” 
Salmo 33 


Cu inmenso dolor na nos curason nos ta anuncia 
fayecimento di: 


Joannes Donati 
Mihor conoci como: ”Janchi” of “Bubu” 
*14-05-1931 - †06-03-2024 


Acto di entiero lo wordo anuncia despues 


Gradicimento / Invitacion 


Pa medio di esaki, su esposa Eloiza Koolman-Kock, yiunan, 
nietonan y demas famia kier a gradici tur famia, amigo y 
conocirnan cu di un of otro manera a contribui y a duna 
sosten durante bida, fayecimento y despedida di nos defunto 
stima: 


Juan Serapio 
(Buchi) Koolman 


Un danki special ta bai na tur famia cu a bin yuda durante 
e proceso, Pastor Jairo, Pastor Jose y Pastor Rey, legion 
di Maria, coronan Imaculada, Arsnova, Erick Rincones 
y su grupo, encuentro conjugal Aruba y Curaçao, grupo 
di oracion: Birgen Milagrosa, kosternan, lectornan, 
prematrimonio y laiconan, na su dokter Dr. Anthony, Olive 
tree funeral care pa nan excelente servicio, De palm tours, na 
pareha Riley, Astrid Nassy, Omar Quandus, legion di Maria 
y Emlyn thiel pa e bunita palabranan. Na tur e yamadanan, 
kransnan y bishitanan. 


Boso atencion tawata un gran sosten pa nos 
Nos kier invita boso pa 3 Santo Sacrificio di misa, Diamars 
4 di maart, Diahuebs 7 di maart y Diasabra 9 di maart pa 
7’or di anochi na Misa Inmaculada Concepcion. Despues di 
ultimo misa lo bai tin un santo rosario na su cas. 


Boso presencia ta altamente aprecia. 


Women’s Club of Aruba ta despedi 
di Eddie Daou y Greta Posner 

“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi” 
Salmo 33 


Cu honda pena, pero conforme cu voluntad di 
Dios, nos ta participa fallecimiento di nos mama, 
wela, bisawela y tanta stima: 


Sra. Edith Elvira 
Ponson-Fawcett 
mihor conosi como “NENA PONSON” 
*01-11-1936 †03-03-2024 
Viuda di Herman E. Ponson ”MANCHITO” 


Su hende nan stima: 


Vivian y Cor Storm-Croes 


Monique van der Horn y Jofren Krosendijk 
Jocean, Joey, Joa y Elise 


Marjolein y Eugene de Zwart-Storm 
Nathan, Carmen, Raph y Lenn 


Angelique van der Horn y Andre Croes 
Ilajay, Alexander y Jacob 


Carlos F. (Fanfito) Croes 
Carlos y Katie y yiunan 
Luz y Bart 
Paola y Maas 
Kevin 


Mildred y Bart Guliger-Croes 
Miriam Croes 
Pedro C. (Carlito) Croes 
Eddy Croes 


Ayudante stima: 
Maria (Mary) Eugenia. 


Demas famia na: Colombia, Merca, 
Hulanda, Brazil y Francia. 


Su amiganan stima: Fanny, Helen, 
Emperatriz, Nuhad, Mildred, Evelina R., Trina, 
Celsa, Olivia, Maybeline, Carolina, Neke, 
Evelina H., Femmy, Elivia y Anna. 


Tur su amiganan di Women’s Club of Aruba. 


Tur su amiganan di Women’s Club of Aruba. 
Atención y cariño duna di Trinity Quality 
Care Service 


Demas famia: Fawcett, Ponson, Ruiz, van 
der Horn, Storm, Croes, Krosendijk, van der 
Linden, de Lima, Wever y van Romondt. 


Nos disculpa si den nos tristeza nos por 
a lubida di menciona un of otro famia y 
conocir. 


Ta invita pa acto di condolencia cu lo tuma 
lugar dialuna 11 di maart na Royal Funeral 
Home di 7:00 pa 9:00 di anochi. 


Acto di despedida lo tuma lugar diamars 
12 di maart 2:00 pa 4:00 di atardi na Royal 
Funeral Home después lo sali pa Santana 
Protestant na Playa. 


Lagrimanan y flornan por seca, su recuerdonan y 
tur loke el a haci y significa pa nos 
lo keda graba pa semper den nos mente y 
curason. 


“Cerca Senjor mi ta na paz manera yui serka su 
mama” 
(Salmo 131) 


Cu inmenso dolor na nos curason pero conforme 
cu boluntad di Dios nos ta anuncia fayecimento di 
nos mama, suegra, wela, bisawela, ruman y tanta 
stima 


Glenda Helena Goeloe 
*18 augustus 1941 - † 3 maart 2024 


Yuinan: 
Anthony y Charrise Kirchner-Quant 
Angelo y Suzy Kirchner-Werleman 
Andy Kirchner 


Nieto(a)nan: 
Christian y Josefine Kirchner-Witteveen 
Myron Kirchner y Inoira Maduro 
Joël Kirchner 
Kimberly y Jonathan Baarh-Kirchner 
Tanya-Mariah y Richard Filiciana-Kirchner 
Noami Kirchner 
Dwayne Kirchner 
Joshua Kirchner 


Tur su Bisanieto(a)nan: 
Xeina, Celina, Rowan, Tahnee, Emmanuel, 
Nathan, Benjamin, Ivy, Aurielle, Levie 


Rumanan: 
Graciela Wijngaarde-Goeloe y famia 
(Hulanda) 
Norman y Rosa Goeloe y famia (Curacao) 
Sygline y Peter Verdelis y famia (Hulanda) 
Sonia Goeloe y famia (St. Eustatius) 
Rugia Goeloe (Curacao) 


Tata di su yuinan: 
Angel Kirchner y famia 


Bon amigonan: 
Grace Werleman y famia 
Julio Croeze 
Junior y Zoyla Croeze y famia. 


Sobrino(a) nan, Primo(a) nan, Conocirnan, 
Bisiñanan, ayudantenan di Cas Cristelle 


Demas Famia: Goeloe, Kirchner, Quant, 
Werleman, Filiciana, Baarh, Wijngaarde, 
Salas, Verdelis, Minguel, van der Weert, 
Arvelo, Pinedo, Vaseur, Victoria, Granville, 
Hato, de Castro. 


Nos disculpa si den nos tristeza nos por a 
lubida di menciona un famia of conocir. 


Ta invita pa e acto di entiero cu lo tuma lugar 
diasabra 9 di maart 2024 na Aurora Funeral 
Home di 2:00 pa 4:00 pm, despues lo sali pa 
Santana Catolico Pastoor Kraanwinkel na 
Paradera. 


Nos ta lamenta cu despues di entiero nos no 
por ricibi bishita di condolencia na cas. 


Angel di Señor 
Mira lo mi manda mi angel 
dilanti di bo pa cuida bo 
den bo caminda y lo hiba bo e lugar cu mi tin 
pa bo 


Cu inmenso tristeza na nos curazon, 
nos ta anuncia e fayecimento di 
nos mama, ruman, wela bisawela y tatarawela 
stima 


Sra Vda Bregilia 
Geerman-Maduro 
Mihor conoci como: “Chichi” 
*22-03-1937 - †04-03-2024 


Esposo: 
†Joanes Geerman 
Mayornan: 
†Francisco Maduro 
†Petronilia Maduro-Danjo 


Yiunan: 
†Virgilia y Dominico Geerman na Hulanda 
Gloria Geerman y famia 
Joanne Geerman 
†Eugene Dankerlui 
†Theolindo Geerman 
Juan Geerman 


Mescos cu yiunan: 
Jarisca Corea y famia 
Rachel Danje 
Jaerreen Croes 


Nieto(a)nan, bisanieto(a)nan na Aruba, 
Hulanda y Venezuela, Tataranietonan na Aruba 


Rumannan: 
†Andres y Johanita Maduro-Erasmus y famia 
Jasentha y †Victor Erasmus-Maduro y famia 
Maria y Angel Wernet-Maduro y famia 
†Pieter Maduro 
Lorenzo y Rita Maduro-Ras y famia 
Irena Maduro y famia 
Altagracia y †Juan Maduro-Maduro y famia 
Francisco y Yolanda Maduro-Thiel y famia 
†Jacobo Maduro 
†Leoncita y †Bubu Dirks y famia 
†Reymundo Geerman y famia 


Swa y cuñanan: 
†Lucaria y †Mario Werleman-Geerman y famia 
†Aura y †Pablo Werleman-Geerman y famia 
Dominico y Mariana Geerman-Carabajo y 
famia 
†Johana y †Lucas Geerman-Geerman y famia 


Primo y primanan, sobrino y sobrinanan, ihanan, 
bon bisiñanan, famia Buchi y Rika Morilllo, famia 
Ermin y Elvia Maduro-Angela 


Demas famia: Geerman, Maduro, Angela, Dirks, 
Koolman, Danjo, Wernet, Danje, Curiel, Bikkr, 
Thiel, Dania, Kootes, Tromp, Croes, Ras, Bello, 
Van der Hert, Krozendijk, Werleman, Arends, 
Willems, Lou, Ramires, Felida y demas famia 


Ta invita pa e acto di entiero cu lo tuma lugar 
dialuna 11 di maart 2024 na misa Inmaculada 
Concepcion di 2:00 pa 4:00 pm, despues lo sali 
pa Santana catolico na Sta. Cruz. 


Nos ta lamenta cu despues di entiero nos no 
por ricibi bishita di condolencia na cas. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Fouad Antonio Daou 
“ Eddie Daou” 


Na nomber di su: 
Señora Vuida: 
†Rosa Maria Halabi Daou 


Yiunan: 
Hugo y Anna Daou 
Camille y Adison Ras 


Nietonan: 
Tanya Daou y Jonathan Fernandez, John 
Anthony Angela y Ludveri Flores Angela, 
Camille Angela, Danika Ras 


Bisanietonan: 
Atyanna, Annalea y Alya Fernandez, Alice y 
Yousef Angela 


Rumannan: 
†Romeo y Ria Daou-Ogink 
†Gabriel y †Gladys Daou-Salas 
Teresa y †Mohamed Ayubi Daou 
†Fares y †Glenda Daou-Trappenberg 
†Alexander Daou 
†Henri y Lusell Daou-De Lima 
†Sanin y Carlyn Daou-Hollander 
†Jouliette Daou 


Swanan: 
Myrna Halabi, yiunan y famia 
Ricardo y Jenny Halabi yiu y famia 
Ellis y Evelyne Martes Halabi yuinan y famia 
Jesus “Chu” y Ivis Halabi yiunan y famia 


Subrino(a): 
Desi, Michel, Daniela, Fabian y famia, Lilianne, 
Alexis, Stephanie y famia, Firdawzy, Ali, Samir, 
Susy y famia, Samir y famia, Maira, Samirah y 
famia, Sannin, Faridi y famia, François, Manon, 
Fatme y famia 


Primo(a)nan: 
†Ricardo Elhage y famia, †Maritza y †George 
Kobrossi-Elhage y famia, †Victor y †Siham 
Elhage-Hammoud y famia, †Olga Elhage, 
†Alexis Elhage y famia, Ditiana y Robby 
Hollander-Elhage y famia, Emily y †Arthur de 
Jongh-Elhage y famia, †Philip y Jane Elhage- 
Peterson y famia 


Conosi y cuidado di famia: Rita Becker y famia 


Employees nan di Dowco N.V, Amigo y Amiga 
nan mucho pa menchona 


Demas Famia: Daou, Halabi, Elhage, Ayubi, 
Wagner, Fernandez, Ras, Leañez, Kelly, Falconi 
y mucho mas 


Nos disculpa si den nos tristesa nos a lubida 
miembro di famia / amigo nan 


Ta invita pa e acto di entiero cu lo tuma lugar 
diabierna 8 di maart 2024 di 2:00 pa 4:00 
pmna Royal Funeral Home, despues lo sali 
pa Santana catolico Pastoor Kraanwinkel na 
Paradera 


Señor ta mi wardado, lo mi no tin falta di nada. E ta 
ponemi drumi den lugarnan di yerba berde, E ta hibami 
canto di awanan keto. 
Salmo 23:1-2 


Cu inmenso tristesa na nos curason pero conforme e 
boluntad di Dios, nos ta anuncia e fayecimento di nos 
mama y wela stima. 


Fransisca Virginia 
Werleman- Henriquez 
mihor conoci como: “Rina” 
vuida di Maximo Werleman dfm 
3 december 1939 - 2 maart 2024 


Na nomber di su: 
Yiunan: Shariff y Alba Werleman-Salgado Yepes 
Rayanda y Milton Kamperveen-Werleman 


Nietonan: Ryandra, Janessa, Elisha y Joshua 
Kamperveen 


Manera nietonan: Noemi, Jadhiël y Keilah Geerman 


Rumannan: Bibiana (Annie) Lampe-Henriquez y famia 
†Bertano y Teresa Henriquez- van der Linden y famia 
Mathilde (Tela) Greaux-Henriquez y famia 
Adriana (Diana) y Leopoldo Werleman-Henriquez y 
famia 
†Raymond Henriquez y yiu 
†Reymona Henriquez 


Su swa y cuñanan: 
Theresa Henriquez-v/d Linden y famia 
Jolanda y Tony Semeleer Geerman 
Juan (Doe) Werleman y famia 
Rosalina (Rosa) Frank-Werleman y famia 
Arturo (Tuyo) Werleman y Netty Williams y famia 
Narcisa (Rina) Werleman y famia 
Helen Werleman y famia 
Eugenia (Ingrid) Werleman y famia na Hulanda 
Angelberto Geerman y Rebecca Niebles y famia 
Mariana Geerman y famia 


Sobrinonan: Trudy Lampe y famia 
Isandra Dunhof-Lampe y esposo 
Lisette Geerman-Lampe y famia 
Angelie Ras-Lampe y famia 
Raquel Lampe y Claudius Daly y famia 
Michael Lampe y famia 
Olivia Noguera y famia 
David Henriquez y famia 
Abel Henriquez y famia 
Rosalda De Cuba-Henriquez y famia 
Alfredo Henriquez y famia 
Connie Werleman-Henriquez y famia 
Reynold Greaux y famia 
Gwendolyn Geerman-Greaux y famia 
Jennifer Werleman y famia 
Shuraima Henriquez y famia 


Amigonan di cas: 
Celeste y Banchi Koolman, Nubia y Vito Koolman, Iris 
Jansen, Robby v/d Linden. 


Su ihanan, prima y primonan, comer y compernan, 
amigonan, bisiñanan, conocirnan y demas famia 
Werleman, Henriquez, Salgado Yepes, Kamperveen, 
Lampe, Greaux, van der Linden, Geerman, Ras, Dunhof, 
Wolff, Pietersz, Daly, Diaz Beltran, de Cuba, Noguera, 
Alberts, Koolman, Oduber, Winterdal, Semeleer, Rasmijn, 
Frank, Williams, Niebles. 


Su compañeronan di grupo di oracion di Savaneta. 


Un danki special na personal di Cas di cuido Paraiso, 
Stichting Amada y Huize Maristella afdeling Ixoria. 


Ta invita pa e acto di entiero cual lo tuma lugar 
diabierna 8 di maart 2024 di 2or pa 4or di atardi na Pray 
Funeral Home y despues ta sali pa santana Central na 
Sabana Basora. 
Oportunidad pa condolencia lo ta Diahuebs 7 di maart 
2024 di 7or pa 9or di anochi na Pray Funeral Home San 
Nicolaas. 


Nos disculpa si den nos tristesa nos por a lubida algun 
famia of conoci. 
Nos ta lamenta cu despues di entiero nos no lo por risibi 
bishita na cas. 


“Bou di alanan di Dios mi ta sigur” 
Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: “Mi refugio, mi forti, mi Dios, den kende mi ta 
pone mi konfiansa” 
Salmo 91:1-2 


Cu dolor na nos curason, nos ta participa 
fayecimento di nos ser stima: 


Jessica Velinda 
Petrocchi-Tromp 
Mihor conoci como “Yuchi” 
*01-01-1967 - †02-03-2024 


Mama: †Elizabeth Tromp 
Tata: †Edgar Magadalena 


Na nomber di su: 
Casa: Rufino I. Petrocchi 


Yiunan: 
Kassandra Crisleen Cristin 
Kate Petrocchi 
Roland Petrocchi 
Christopher Michael Tromp 


Sua y cunanan: 
Rubio Petrocchi y yiunan 
Edna Petrocchi y yiunan 
Erwin Petrocchi y yiunan 
Christina Petrocchi y yiunan 
Roberto Petrocchi 
Marjeta Petrocchi 
†Roland Petrocchi 
Ruthmila Petrocchi y yiunan 


Rumanan: 
Zoraida Tromp y yiunan 
Juni Tromp y yiunan 
Mirna Tromp y yiunan 
Marianela Tromp y yiunan 
Ingrid Tromp y yiunan† 
†Nathalie Tromp y yiu 
Richard Tromp y yiunan 
Carina Tromp y Kurt Michae y yiunan 
†Omira Tromp y Douglas y yiunan 
Judith Gross y Julio y yiunan 
†Jario Tromp y yiu 
Magdalena 


Tanta y Omonan: 
†Carmen Croes 
†Nini Solognier 
†Calista Tromp y yiunan 
†Brigida Tromp y yiunan 
†Beni Tromp y yiunan 
†Francisco Tromp y yiunan 
Aurita House y yiunan 
Jossy “Pieuw” Tromp y yiunan 


Subrina y Subrinonan na Aruba y Hulanda 


Primo y primanan na Aruba, Curacao y Hulanda 


Demas Famianan: Tromp, Petrocchi, Magdalena, 
Dirksz, Lake, Vrolijk, Blanco, House, Montanera, 
Obispa, Werleman, Kussy, Gross, Redondo, Solognier, 
Reina, Hart, Leonora, Trimon, De Matilia, Damascus, 
Ras, Teofile, 
y amiga di famia Anthony Tromp, Irena Dijkhof, 
Y demas pa tur famia extendi, amigo, amiganan y 
conocinan. 


Ta invita pa acto di condolencia cual lo tuma lugar 
na Aurora Funeral Home diahuebs 7 di maart 2024 di 
7’or pa 9’or di anochi. 


Despedida lo tuma lugar diabierna 8 di maart 2024 
na Aurora Funeral Home di 
2’or pa 4’or di atardi. Cremacion lo tuma lugar 
despues den seno familiar. 


Desculpa pa esnan cu no a wordo mentiona pero 
semper den su curason. 


